Euskaltzaindiak genero-markarik gabeko izenak erantsi ditu pertsona-izendegian - Euskaltzaindia\nNazioarteko Onomastika Jardunaldiaren bigarren egunean hiru lan aurkeztu ditu Euskaltzaindiak eta guztiak euskal gizartearen eskura jarri: Euskal Onomastika Datutegi (EODA) berritua, Pertsona izendegiberritua eta Kale- eta karrika-izenen eskuliburua.\nPertsona-izendegiari dagokionez, bide berriak aurkeztu ditu Akademiak: izen neutroak (genero-markarik gabeko izenak) lehen aldiz sartu dira, eta 500 bat izen gehitu dira bertan. Lehenago zeuden pertsona-izen txikigarri bakanei beste batzuk gehitu zaizkie. Izendegiaren berezko izaera irekia eta dinamikoa mantenduz, era guztietako izenak sartzen jarraituko du Euskaltzaindiak. Aurkezten dugun honetan orain arte dokumentatu ditugunak sartu dira, baina zerrenda zabalik dago eta izen berriak aztertu ahala datu-basean gehituz joango gara, azaldu du Paskual Rekalde Euskaltzaindiaren Onomastika batzordeko kideak. Genero-marka duten izenak kategoria horri atxikiak dira tradizio soziokultural edo ibilbide historiko bat dutelako euskal gizartearen bilakaeran “gehitu du euskaltzain urgazle nafarrak“; hala ere, datuen argitan frogatuko balitz sail horretako izen batzuek esleitua duten generoaz gain beste generoarekin ere erabili edo erabiltzen direla, datuak egokitu beharko lirateke.\nEspainiako legearen esturak\nGogoratu behar da Espainiako legerian 1957ko Legeak beren-beregi debekatzen dituela sexuari buruz okerra eragiten duten izenak. Erregistro Zibilari buruzko 20/2011 Legeak ezabatu behar zuen debeku hori, baina oraindik ez da indarrean jarri. Dena den, Euskaltzaindiak 2018ko urtarrilean adierazi zion Espainiako Justizia Ministerioari badirela euskaraz genero maskulinoa edo femeninoa era esklusiboan atxikirik ez duten pertsona-izenak, eta, ondorioz, indarrean dauden lege-arauak erregistro zibilean malguago aplika daitezen eskatu zion.\nEgungo pertsona-izendegiak dakartzan berrikuntza ohargarrienak bi multzotan nabarmen daitezke:\n1. Pertsona-izen neutroak (genero-markarik gabeak)\nPertsona-izenek genero-marka izan dezakete edo ez (soilik maskulinoak edo soilik femeninoak izan daitezke). Bi sailen arteko bereizketa tradizio sozial eta kulturalari atxikita dago, eta ibilbide historiko jakina dute izen horiek euskal gizartearen bilakaeran. Errealitate hori jasoa du Euskaltzaindiak 1966tik hona eginak edo babestuak dituen izendegietan. Era horretakoak dira Euskal Herriko dokumentazio historikoan ageri direnak, santu- eta santa-izen gehienak, Sabino Aranaren eta Luis Eleizalderen Deun-ixendegi euzkotarra lanetik datozenak (eta bide horri jarraikiz sortutakoak, hala nola Oihane), jatorriz pertsona baten izengoitiak direnak, izen mitologikoak eta, oro har, adbokaziokoak edo Ama Birjinaren ermita direnak.\nHalaber, badira euskaraz genero finko eta bakarrik gabeko izenak, neutroak direnak, alegia. Azken urteetan erabiltzen hasiak dira, pertsona-izen gisa, jatorriz leku-izenak (Amaiur, Joar) edo lexiko arrunteko hitzak direnak (Amets, Euri). Euskarak ez du genero gramatikalik eta, hortaz, izen horiek, pertsona-izentzat hartuak, ez dira berez genero bakar bati atxikiak, eta baterako zein besterako balio dezakete. Izen neutroen saila lehen aldiz sartzen da Euskaltzaindiaren pertsona-izendegian. Hau da egun aurkezten den pertsona-izendegiaren berrikuntzarik handiena.\nAdibide batzuk: Abodi, Aiuri, Amaiur, Amets, Araitz, Argi, Bihotz, Garai, Gorbeia, Haize, Iparla, Iraultza, Itzel, Kemen, Larraine, Lizar, Luzaide, Muxika, Pallas, Udalatx...\n2. Pertsona-izen txikigarriak.\nEspainiako Erregistro Zibilaren 1957ko Legeak beren-beregi debekatzen zuen izen txikigarriak edo familiako aldaerak eta funtsik lortu ez duten lagunartekoak erabiltzea. Debeku hori bertan behera utzi zuen 3/2007 Legeak, zeinak bidea ireki baitzuen euskararen sistema baliatuz sortzen diren izen txikigarri edo hipokoristikoak Erregistro Zibilaren idazpenetan erabiltzeko. Halako izen askotxo txertatuta daude jada Euskaltzaindiaren webgunean (Joxe, Karmentxu, Txanton, Xexilia...), eta bilduma zabaltzen eta eguneratzen jarraituko du Akademiak aurrerantzean.\nEUSKAL ONOMASTIKA DATUTEGIA (EODA)\nEODA berrian dauden berrikuntza guztiak azaldu dira gaurko prentsaurrekoan. Hiru motatakoak dira:\n- Kontsultatzeko sistema berria dago, kontsultagarri jarriko den erregistro kopurua lehen baino nabarmen handiagoa dela eta erregistro horietaz kontsulta daitekeen informazioa askoz ere aberatsagoa dela.\n- Kontsultak abiatzeko eta fintzeko tresna ahaltsuagoak jarriko dira abian: datuetara jotzeko oinarrizko menuez gainera, bilaketa malguak egiteko aukerak (komodinak, izenen osagaiak...) eta erregistroak iragazteko sistema azkar eta anitzak inplementatu dira web berrituan.\n- Kontsultagarri jarriko diren erregistro kopuruetan ikusten da EODAren hazte kuantitatibo nabarmenena, bai pertsona-izenetan eta bai leku-erregistroetan. Urte hasierako erregistro-kopuruak eta aurrerantzean egongo direnak ikusita, argi ikusten da urrats handia eman duela Euskaltzaindiak informazio onomastikoaren irekitze-prozesuan:\n- Deiturak: 9.610 (lehen) -> 9.660 (orain)\n- Pertsona-izenak: 3.460 (lehen) -> 4.730 (orain)\n- Leku-erregistroak: 7.977 (lehen) -> 112.700 (orain)\nIkusten denez, leku-erregistroetan eman da urrats kuantitatiborik handiena, lehen baino askoz leku gehiagoren informazioa kontsultatu ahalko baita aurrerantzean (100.000tik goradira gehitutako erregistroak, ohartarazi du Patxi Galé Euskaltzaindiaren Onomastika batzordeko kideak Gasteizen, eta aurreratu du erregistroez kontsulta daitekeen informazioa orain arte baino askoz aberatsagoa izango dela. Nabarmendu nahi izan du, baita, "deitura, izen nahiz lekuei dagozkien datu dokumentalak" plazaratuko dituztela, "alegia, orotariko lanetatik jasotako lekukotzak, data eta jatorri anitzekoak", betiere egiletasuna eta erreferentzia zehatz eta guzti adierazita. "Leku-erregistroen kasuan, ahozko erabileraren informazioa ere eskaintzen da askotan -azpimarratu du euskaltzain urgazleak-; guztiz berria ez bada ere, geoposizioa koordenatuen bidez eta kokalekua mapa batzuen gainean ikusteko aukera batzuk ere eskaintzen dira.\n'KALE- ETA KARRIKA-IZENEN ESKULIBURUA'\nOnomastika batzordearen bidez, mende-laurden inguru darama Euskaltzaindiak kale- edo karrika-izenei buruzko irizpenak ematen eta handik eta hemendik iristen zaizkion kontsulta eta eskariei erantzuten. Eta gehiago ere bai, duela ia ehun urte, 1922an, eman baitzuen kale-izen batzuei buruzko lehen irizpena. Urte horietan guztietan, Euskal Herri osoko dozenaka udalek jo dute Akademiara zalantzak argitzeko aholku edo iritzi bila, beren proposamenen berrespen bila edo erdaraz jada erabakiak eta finkatuak dituzten karrika-izenen euskal ordainen bila, eta Onomastika batzordeak beti erantzun die, bere ahalen neurrian.\nHala, eta Euskaltzaindiaren mendeurrena profitatuz, Kale- eta karrika-izenen eskuliburua plazaratu du Euskaltzaindiak, Onomastika batzordearen eskutik. Bertan, karrika-izenetarako emandako irizpideak eguneratuta eta xeheago deskribatuta agertzen dira. Aspalditik, kale-izenen idazkerari buruzko aholku-zerbitzua dauka Euskaltzaindiak, eta orain eskuliburu honen bidez berretsi egiten du bere zerbitzu- eta aholku-izaera hori, gogoratu du gaurko agerpenean Alfontso Mujika Euskaltzaindiaren Onomastika batzordeko kideak. Urteetan metatutako esperientzia partekatzea eta herritarren esku jartzea da Euskaltzaindiaren helburua eta nahia. Horregatik plazaratzen du eskuliburu hau, eta dei egiten die herritarrei, herritarren ordezkariei eta udal-langile zein euskara-teknikariei Euskaltzaindira jo dezaten kale, karrika eta kidekoen izenen arloko zalantzak argitzera, azpimarratu du Mujikak.\nAzken 20 urteetan 6.000 karrika-izen baino gehiago aztertu dira\nKarrika-izenetarako irizpideak 1990eko hamarkadaren bigarren erdian landu ziren. Onomastika batzordeko Patxi Salaberri eta Mikel Gorrotxategi izan ziren prestatzaileak, eta 1998ko abenduaren 12an onartu zituen Onomastika batzordeak. Hurrengo urtean argitaratu ziren Euskera agerkarian.\nHamar urte geroago, 2008an, irizpide horietan puntu batzuk zehaztuz eta kale-izenen inguruko beste alderdi batzuk landuz, dokumentu bat argitaratu zuen Mikel Gorrotxategi batzordekideak Euskera agerkarian. Karrika-izenak eratzeko irizpideez gainera, izenak hautatzeko zenbait irizpide orokor ere deskribatu ziren dokumentuan.\nGeroztik, karrika-izenei buruzko irizpenak ematen jarraitu du Onomastika batzordeak. Hala, azken 20 urteetan 6.000 karrika-izen baino gehiago aztertu dira Euskaltzaindiaren Onomastika batzordean eta Onomastika zerbitzuan.\nAzken hamar urteak aski emankorrak izan dira euskararen estandarizazioan eta leku-izenen dokumentazioan, eta zeharka nahiz zuzen karrika-izenen arloan eragiten duten arau, hobespen eta datu berri ugari plazaratu dira. Ez da ahaztu behar irizpideen azken bertsioa argitaratu zenetik gaur egun arte ia 50 arau eman dituela Euskaltzaindiak, haietako asko Euskal Herritik kanpoko leku eta pertsonen izenei buruz, baina baita Euskal Herriko toponimoei buruz ere. Eta, bestalde, kontuan hartu beharrekoa da Euskaltzaindiaren Hiztegia argitaratu zela 2012an eta geroztik etengabe handitzen eta osatzen ari dela.


Eguberrietako ekitaldiak antolatzen lagundu duten guztiei eskerrak eman dizkie Zumaiako Udalak - Urola Kostako Hitza : Urola Kostako Hitza\nLarunbateko Errege Magoen kabalgatak amaiera bikaina eman zien Zumaiako 2018-2019ko Eguberriei. Amaitu berri diren festa egunen harira, Zumaiako Udalak eskerrak eman nahi dizkie Gabonetako ekintza eta ekitaldi guztien antolakuntzan zuzenean parte hartu duten boluntario, elkarte eta eragile guztiei. “Zumaiako Eguberriak elkarlanean oinarri sendoa dute eta urtero legez, aurten ere ehunka lagun aritu dira antolakuntza lanetan. Horien guztien esfortzu, ilusio eta inplikazioari esker izan da posible Gabonetako egitarau oparoa aurrera eramate eta, horregatik, Udalaren izenean eskerrik beroenak ematen dizkiet guztiei” azaldu du Oier Korta alkateak. Eguberrietan zehar zumaiarrek hainbat ekintzaz gozatzeko aukera izan dute: Gabon korua, ipuin kontaketak, bertso saioak, Gabonetako haur parkea, musika eta kirol ekitaldiak, jaiotza, San Silbestrea, Errege Magoen kabalgata… Udala oso kontentu azaldu da, eta eskerrak eman nahi izan dizkie ekintzetan parte hartu duten zumaiar guztiei.


Wolfgang Amadeus Mozart - Wikipedia, entziklopedia askea.\n(«Mozart» orritik birbideratua)\nWolfgang Amadeus Mozart (Salzburgo, 1756ko urtarrilaren 27a- Viena, 1791ko abenduaren 5a) aro klasikoko austriar konpositore handi eta emankorra izan zen. 600 obra baino gehiago konposatu zituen; haietako asko, musikagintzaren gailurtzat aitortuak hainbat arlotan: opera, musika sakratua, ganbera-musika, orkestrarakoa, sinfoniak eta abar. Konpositore klasikoen artean ezagunenetarikoa da.\nSalzburgo, 1756ko urtarrilaren 27a\nViena, 1791ko abenduaren 5a (35 urte)\nConstanze Mozart (1782ko abuztuaren 4a - 1791ko abenduaren 5a)\nMozart family (en)\nFranz Xaver Süssmayr (en)\nIgnaz von Seyfried (en)\nmusikagilea, musika-irakaslea, piano-jotzailea, musikaria, organista eta biolin-jotzailea\nSalzburgo eta Viena\nCount Hieronymus von Colloredo (en)\nSymphony No. 40 (en)\nEine kleine Nachtmusik (en)\nJohan Joseph Fux eta Johann Sebastian Bach\nstring quintet (en)\n2.2 Musika sakratua\nLau edo bost urte zituela dagoeneko musika idazten eta jotzen zuen. 1762. urtean, Leopold Mozartek, Wolfgang eta Maria Anna seme-alabek musikarako zuten gaitasun harrigarria ikusirik, Europan zehar eraman zituen kontzertuak eskaintzera. Haren aita ere, Leopoldo Mozart, musikagile bikaina izan zen. Munichen eta Vienan izan ziren, eta arrakasta handia izan zuten gortean. Hurrengo urtean bidaia luzeago bati ekin zioten Alemania hegoaldean, Bruselan, Parisen eta Londresen zehar. Egonaldi haietan Mozart gazteak garai hartako musika higikunde nagusiak ezagutu zituen, eta jaioterrian, Haydn irakasle zuela, musika ikasketak osatu ondoren 1773. urtean Vienara itzuli zen. Harizko tresnetarako kuartetoak eta sinfoniak idatzi zituen bertan; Haydnen musikaren eragina sumatzen zaie lan haiei. Garai hartan Salzburgoko Colloredo artzapezpikuarekin zituen harreman txarren ondorioz, Mozart eta bere ama Parisera joan ziren. Ama hil zitzaionean Salzburgora itzuli zen eta gorteko eta katedraleko organista postua hartu zuen. Aldi hartan idatzi zituen Mozartek lehen lan nagusiak. 1781. urtean Vienan hasi zen bizitzen eta opera zuzendaria zen Antonio Salierirekin lehen gatazkak izan zituen. Constanze Weberekin ezkondu zen eta Jose II.a enperadorearen gorteko musikagile postua eman zioten. Pianista eta inprobisatzaile gisa gogotik lan egin bazuen ere, Mozarten diru egoera ez zen inoiz oso ona izan, eta okerragotu egin zen 1785-1791 urteetan. Nolanahi ere, bizitzako azken hamar urteetan idatzi zituen lanik bikainenetako batzuk. Opera handiak idazteaz gainera, Mozartek sinfonia ere landu zuen eta genero horren adibide ederrak utzi zituen. Eliz musikan ere gailendu zen, eta aipagarria da ganbera musikaren eremuan lortu zuen malenkoniaren eta sormen indarraren arteko oreka. 1791. urteko udan, Requiem bat idazteko enkargua jaso zuenean, oso gaixo zegoen. Urte hartako abenduan hil zen, hartutako lana bukatu gabe, eta ezagutzen ez den lekuan lurperatu zuten.\nMozarten musikak mugak gainditzen ditu, italiar, frantses, alemaniar eta austriar musikaren elementuak biltzen baititu. Sortu zuen musikaren nagusitasunaz, sinfonia, piano kontzertu, harizko kuarteto, sonata formen ibilbidea aldatu zituen. Mozarten musikaren azalean alaitasuna eta distira dira nagusi, baina barrualdean tristura eta malenkoniaren itzal iluna nagusitzen dira; bi alderdi hauen baturak etengabe liluratu ditu musikazaleak. garaiari dagokionez klasizismoaren aldikoa bada ere, aditu askok erromantizismoaren aitzindari garbitzat jotzen dute. 600 obra inguru idatzi zituen.\nLa finta semplice (1768);\nMitridate, ré di Ponto (1770);\nDie Entführung aus dem Serrail (1782, Haremetik bahitua);\nLe nozze di Figaro (1786, Figaroren ezteiak);\nDon Giovanni (1787);\nCosì fan tutte (1790, Hala egiten dute emakume denek);\nDie Zauberflöte (1791, Flauta miragarria).\nWolfgang Amadeus Mozart - Don Giovanni - 1787 - Overtüre\n4 kantata eta aria ugari osatu zituen, Laudate Dominum (1780) nagusia; Ave verum corpus, lau ahots eta orkestrarako (1791); 18 meza, Koroatze meza (1779) eta Do minor meza (1782-83) azpimarratzekoak; bukatu gabeko Requiem-a (1791).\nOrkestrarako 52 sinfonia egin zituen: re maior sinfonia (1774), re maior sinfonia, Praga (1786), do maior sinfonia, Jupiter (1788), famatuenak. Ariak, liederrak, ganberako musika, biolin, piano eta orkestrarako kontzertuak ere idatzi zituen.\n35 sonata biolin eta klabezinerako osatu zituen.\n1984an Miloš Forman zuzendariak egindako Amadeus filma musikagileari buruzko ezagunena izan zen.\nMozarten heriotzari buruz ARGIA astekarian\nIMSLP: doako partiturak\nChoralWiki: doako partiturak\nAzken aldaketa 24 azaroa 2020(e)an, 17:37(e)tan


Hiketalagunak, hitanoa ikasi eta erabiltzeko gonbita - Iurreta - Anboto.org\nHiketalagunak, hitanoa ikasi eta erabiltzeko gonbita\nAitziber Basauri 2021-06-18 11:30\nHorretan laguntzeko, Poltsikorako Hitanoa liburuxka plazaratu dute, Badihardugu elkarteak (Oñati) sorturiko Hika Poltsikaran oinarri hartuta eta Eneko Barrutiak Hitanoaren proposamena bizkaieraz liburuan jasotako forma orokorrak batuta. Bestalde, ikasturte hasieran ikastaroak hasiko dituzte, Durangaldeko Berbalaguneko koordinatzaile Irati Anakabek eta Iurretan bidelagun den Ziortza Aldekoa-Otalorak azaldu dutenez.\nIurretar talde bat arduratuta zegoen hika galtzen dabilelako, eta horiek erakutsitako interesari erantzunez hasi ziren lanean. Joan zen abenduan, 40 lagunek baino gehiagok (Iurreta, Abadiño, Durango, Zornotza, Galdakao…) eman zuten izena hitanoz berba egiten ikasteko eta praktikatzeko. “50 urtetik beherako euskal hiztunak dira, hitanoa erabiltzen ez dutenak, asko hogeitaka urteko gazteak”, esan zuten. Gainera, “Berbalagun taldeetan bidelagun izan daitekeen profila aktibatu da”, diote. Orain, hitanoa era naturalean erabiltzen duten bidelagunak topatzen dabiltza.\nMankomunitateko presidente Mireia Elkoroiriberen berbetan, “aisiaren esparruan, konfiantzazko giroan, hitanoa berreskuratzeko proiektu polita da. Euskararen erabilera bultzatzeko baliogarria”. Egitasmoari ekiteko, bertso jaialdia egingo dute Iurretan, domekan.


Larrua, argazkia biltzeko\n19 urtarrila, 2018 Motzean 520\nMiriam Fernandez Donostian duen CuARTcub dendan.\nMiriam Fernandez kubatarrak haur eta gazteei zuzendutako larrugintza ikastaroa emango du larunbatean Antion.\nZumarragako Udalak antolatuta, 5 eta 10 urte bitarteko haur eta gazteei zuzendutako larrugintza ikastaroa egingo dute bihar Antioko interpretazio zentroan. Hirugarren urtez emango dizkie Miriam Fernandezek larrugintzari buruzko oinarrizko ikasbideak etxeko txikienei. Ikastaroa 16:45etik 18:15era bitartean egingo da, eta aldez aurretik kultur etxean izena ematea beharrezkoa da.\nMiriam Fernandez kubatarra da jaiotzez, baina harreman estua du Goierrirekin, Kubatik etorri eta bederatzi-bat urtez egon baitzen Urretxun bizitzen. Kuban larrua lantzen zuen; «poltsak egiten nituen, larrua modu errustikoan lantzen nuen». Euskal Herrira iritsi zirenean, Gipuzkoako Foru Aldundiarentzako egin zuten lan urte luzez senarrak eta biek. Baina ez zuten larrugintza alde batera utzi.\nGarai hartan Mairi elkarte-koei ikastaroak ematen hasi zen. «Urtebete inguru aritu nintzen Mairikoei larrua nola landu irakasten», oroitu du. Herriko beste neska bati ere irakatsi zion larrugintza: «Gerora, bertako artisauak elkartu zituela eta Made in Urola azoka egiten hasi zirela jakin nuen».\nOrain hiru urte Aldundiko lana galdu zuten bai senarrak eta bai berak, eta langabezian gelditu ziren biak. Hori dela eta, eta zerbait egin beharra zutela ikusita, larrugintzarekin zerikusia zuen zer edo zertan lanean hastea pentsatu zuten. «Nire senarrak larruzko sandaliak egiten zituen Kuban, eta oinetakoak ere konpontzen zituen». Hala, larrua lantzeko makina industrial bat erosi zuten aurrena. «Ez zen lan erraza izan, hemen larrua lantzeko materiala eskuratzeko denda fisikorik ez zegoelako. Gauzak internetez erosi behar izan genituen hasieran».\nDenda propioa Donostian\nOporretan Gijon (Asturias) aldera joan ziren batean, larrua lantzeko materiala, larrua, eta beharrezkoak saltzen zituen denda batekin egin zuten topo. «Ideia asko gustatu zitzaigun eta Gijongo dendaren ideia kopiatu genuen hona ekartzeko». Hala, Donostiako Aldamar kalean CuARTcub denda zabaldu zuten larrua lantzeko beharrezko guztiarekin.\nDendan larrua lantzeko eta mozteko tresnak saltzen dituzte, larru zatiak, burdineria, mosketoiak, kremailerak… «Guk bere garaian nabaritu genuen hutsunea betetzeko asmoz ireki genuen denda», zehaztu du Fernandezek. Materiala saltzeaz gain, larruarekin egindako edozein pieza, «zapatak, poltsak…» ere konpontzen dituzte.\nHaurrekin lan egitea\nZumarragan bihar emango duen ikastaroari buruz galdetuta, kultur etxetik jarri zirela berarekin harremanetan dio. «Orain hiru urte deitu zidaten lehenengoz, eta oraindik jarraitzen dugu elkarlanean», azpimarratu du. Ordu eta erdi inguruko ikastaroa emango du. Gehiegi sakontzeko aukerarik ematen ez duenez, helburu nagusia haurrei larruarekin zerbait egiteko aukera ematea da.\nIkastarora «dena ahalik eta prestatuen» eramaten saiatzen da. Larru zatiak moztuta, beharrezkoa bada zuloak eginda… «Izan ere, erabiltzen ditugun zenbait tresna arriskutsuak izan daitezke haurrek erabiltzeko». Bihar, argazkiak jartzeko larruzko marko bat egingo dute. Aurretik, diru-zorroak edo arkatzak gordetzeko estutxeak ere egin izan dituzte. Fernandez gustura dago ikastaro hauekin, haurrekin lan egiteko esperientzia «oso interesgarria» dela uste baitu.\n« Teknologia berriak baserrian\nAzken Sustraiak taldearen ‘Azal berri bat’ »


Militantziagatik, kobra ezazu | Talaiatik | INFO7\n2016 MAR. 21 - 13:19h\nAzken eguneraketa: 2016 MAR. 22 - 12:03h\n“Diru zikinik gabe nora joango ginduzkean ba?”, kantatzen zuen Ruper Ordorikak 1985ean.\nImajinatzen duzue etxera etorri den iturginari ez ordaintzea? Edo autokonponketa\nez ordaintzea? Bazkari bat antolatu eta doan hartzen dituzu jatekoak dendan?\nEuskal dantzarion estereotipo bat da dantzan dugun zurruntasuna. Makinen moduan dantzatzen omen dugu gehinetan, gerririk mugitu ere egin gabe. Momentuz, baina, pertsona izaten segitzen dugu eta, behin bertsolari bati entzun nion moduan, guk ere egunean hiru otordu egiteko ohitura burgesa dugu. Gizarte eta kultur jarduera den neurrian, euskal dantza tradizionalean aritzen den gehiengo nagusia ez da profesionalki dedikatzen dantzara. Esan liteke hori dela bere balio eta aktibo handienetako bat, nahiz eta gehiegitan arreta sorkuntza koreografikoan jartzen segitzen dugun. Nahasmen handia sortzen du horrek, ezin baita arrain baten arrakasta neurtu Saharako desertuan duen bizitzeko gaitasunagatik.\nEuskal dantza tradizionalaren zutabe nagusia izan dira azken berrogeita hamar urteetan dantzataldeak. 60ko hamarkadako euskal kulturaren berpizkundearen olatuan sortu edo berrindartu ziren hamarnaka Euskal Herri osoan. Orduko militantziaren parametrotan, inork ez zuen dirurik kobratzen. Hainbat sortzaileren eta egileren dedikazioa eta maila handitu ziren neurrian, ordaintzearen eztabaida berehala sortu zen. Ez da auzi berria. Gezurra dirudien arren, puripurian segitzen du. Ez da beti horrela izan. XX. mende hasiera arte dantzamaisu profesional asko zeuden Euskal Herrian. Sona eta prestigio handia zuten. Hau da, balio handia onartzen zitzaien, eta ondorioz, jornala ordaintzen zieten. Ehun urteren buruan, langabezian dauden gazteek zuzendutako taldeak bat baino gehiago dira.\nKontraesana da gizarteko aktibo bat kudeatzen ari den pertsona baten lehenasuna izatea egunean hiru otordu egitea ziurtatuko ez dion lana. Krisia da aitzakia. Varoufakisek hizki larritan adierazitako atzerako bueltarik gabeko Krisi hori . Euskal dantza tradizionala, ordea, beti dago krisi ekonomikoan. Orain artean nekez sortutako eta mantendutako egiturak biziparaupenaren kinkan bizi dira orain. Euskal dantza tradizionalak jarduera amateur batek izan litzakeen estigma guztiak ditu. Tartean doako lanarekin egitea aurrera. Bihur dezagun ordaintzea ekintza militante bat. Uztar ditzagun kulturgintza eta bidezko merkataritza. Balioa eman diezaiogun gure lanari. Balioa eman diezaiogun, egindako lanari prezioa jarrita.\nProfesionalen eta amateurren elkarbizitza funtsezkoa da euskal kulturgintzaren biziraupenean, ezinbesteko kontraesan asko sortzen dituen arren. Dantzari norbanakook badugu horren gainean pedagogia egiteko ardura. Larunbat arratsalde batean dantzari bat eta txistulari bat etxetik atera dira dena delako ekitaldian agurra egiteko, bi minutuko dantza bat. Kotxez joan dira, ordubetezedo, Euskal Herriko peaje garestienak pasata. Txistua, danbolina, eta tentuz lisatutako arropak daramatzate atzeko aldean. Iritsi dira dena delako ekitaldira, eta inork ez daki non dauden aldagelak. Bitartean tokia ikuskatu, eta ekitaldian izan diren aldaketen arabera egokitu dute egin beharrekoa. Ekitaldia atzeratu da. Ordu eta erdi pasa dute bi minutuko agurra egiteko. Beste norbaitek egin zezakeen, baina haiei deitu diete. Errepidean ordubetezedo gidatuta, Euskal Herriko peaje garestienak pasata, itzuli dira etxera. Ezer kobratu gabe. “Diru zikinik gabe nora joango ginduzkean ba?… Horra erantzuna”.


ELIKA Seguridad Alimentaria | "EB eta nire elikagaiak" kanpaina - ELIKA Seguridad Alimentaria\nBidaltze data 9 maiatza, 2019\nIturria EB eta EFSA\nEuropako Batzordeak, EFSAk aholkatuta, EU and My Food kanpaina abiarazi du, herritarrei erakusteko Europako elikagaiak kontrolatzeko sistema ofizialak nahikoa berme ematen dituela kontsumitzen dituzten elikagaien segurtasunaren gainean, aldi berean animalien ongizatea eta osasuna eta ingurumena babestuz.\nKanpainak erakusten du EFSAk, 30 estatu-kideek eta estatu elkartuek, Europako Batzordeak eta EBko beste organismo batzuek (ECHA, EMA, ECDC, EEA) elkarlanean dihardutela elikagaien segurtasunaren alde.\n4 aste irauten du, eta, horietan, hainbat materialen bidez erakusten da elikagai seguruek herritarren bizi-kalitatea eta ongizatea aberasten dutela, animaliak eta ingurumena errespetatuz, betiere.\nKanpaina apirilaren 24an abiarazi zen, eta EBko 24 hizkuntza ofizialetan dago eskuragarri.\nKanpainaren azken helburua da interesa biltzea eta Europako kontsumitzaileak egungo sistema europarrean sartzea, sistema horri esker lortutako onurak erakustearen bidez.\nLotura hauetan, aipatutako materiala eskura daiteke:\nEFSA webgunea: EB eta nire elikagaiak\nEBren sistemak konfiantzako elikagaiak ematen ditu\ngure animaliez arduratzen da\neta gure ingurumena babesten du


Kolejiatako liburutegian sailkatutako Erdi Aroko kodizeak.\nGurutzaden garaian bete-betean sarturik erromesaldiak Erromarantz edo Jerusalemerantz indartsu bideratu zitezkeen arren, txoko guztietan hedatu zen Done Jakue gurtzeko joera, eta horren eragile nagusia Liber Sancti Jacobi famatua izan zen, 1140an erromes frantses batek idatzirikoa.\nErdi Aroko erromesaldiaren zuzeneko lekuko da Liber, eta Done Jakueren tradizioari lotutako kontakizun ugarien zati handi bat jasotzen du, beste zenbait liturgia eta erlijio testuez gain. Orobat, Erdi Aroko Erromesaren Gida bitxia ere badakar, ziur aski Aymerico Picaudek idatzitakoa. Haren edukian -hamaikatxotan irakurria eta aipatua- seguruenik ibilbidea behin baino gehiagotan burutzeak dakarren esperientziaz azaltzen du Done Jakueren bidea. Sobera ezgun ditu Nafarroako lurrak, eta xehetasun franko eskaintzen dizkie. Lurralde honetako jendea, dena den, ez zuen batere begiko ez eta paisaia bera ere -babesgabea eta itxia baitzitzaion-, eta ez du alderi horiek adierazteko aukerarik galtzen.\nFamatuak da, halaber "Errolanen Kantorea" XIII. mendeko "La Pretiosa" kodizeari dagokiona. Aterpetxearen arreta baldintzetaz mintzo da bertan, eta Aymerico Picauden oso bestelako ikuspegia eskaintzen du. Ziotenez, fedegabeei nahiz kristauei, aberatsei zein pobreei… denei irekitzen zitzaien hango atea, inolako desberdintasunik egin gabe. Ibiltariek bainua hartzen zuten han, eta oinetakoak konpontzen zitzaizkien. Gaixoei arreta handiago eskaintzen zitzaien, kalitate handiagoko produktuekin zaindu, eta ohe garbi eta bigunetan hartzen zuten atseden, emakume eder eta zintzoek zainduta. Ospitaleak bost bazkari ematen zituen ogiz, ardoz eta haragiz osatuak, eta gutxienez hiru gauez bertan egoteko aukera eskaintzen zien ibiltariei.


2020KO DEIALDIA | Zinetxiki Zinemaldia\nFilm laburren nazioarteko lehiaketarako deialdia\nZinetxiki – Haur eta Gazteentzako Nazioarteko Zinemaldiaren bostgarren edizioa 2020ko abenduaren 19tik 31rarte jazoko da Bilbon eta Euskadiko beste hainbat herritan, Begira kultura-elkarteak antolatuta.\nZinetxiki Zinemaldiak nazioarteko mailan kalitate handiko ikus-entzunezko edukiak familia-publikoari hurbiltzea du helburutzat. Kategoria lehiakor desberdinetan aukeratutako lanen proiekzioaren bitartez, zinemaldiak ikus-entzunezko heziketa bultzatzea eta audientzia berrien sorrera lantzea nahi du.\n2. Zer lan-mota aurkeztu ahal dira?\n2017ko urtarrilaren 1aren ondoren produzitutako fikziozko, animaziozko, dokumental eta zinema, telebista edo beste ikus-entzunezko edozein hedatze-plataformetarako sortutako lan esperimental guztiak.\nAurkeztutako lanen edukia haurrei eta gazteei zuzenduta egon behar da, edo lanek haur eta gazte protagonista gisa izan behar dute.\nBeste zinema-jaialdi batzuetan garaile izan den edo erakutsi den edozein film labur eta luze aurkeztu daitezke.\nSail ofizialean parte hartzeko, lanek 2020ko ekainaren 5ean baino lehen izena eman beharko dute hurrengo kategorietako batean:\nHaurrentzako film laburrak - 2 urtetik aurrera (12 minututaraino)\nHaurrentzako film laburrak - 5 urtetik aurrera (12 minututaraino)\nHaurrentzako film laburrak - 7 urtetik aurrera (12 minututaraino)\nHaurrentzako film laburrak - 10 urtetik aurrera (12 minututaraino)\nZinema eskolen ikasleen film laburrak (15 minututaraino)\nAdin mugarik gabeko egile berrien film laburrak (15 minututaraino)\nTelebista-edukiak dituzten film laburrak: telesailak eta telebistan edo telebista-plataformetan hedatzeko edozein formatu. (15 minututaraino)\nZinetxiki Zinemaldiaren hizkuntz ofizialak euskara, gaztelania eta ingelesa dira.\nLehiaketara aurkeztutako hautagaitzek, filmak ikusi ahal izateko web helbide bat (URL) adierazi beharko dute izen-emate orrian. URL esteka pribatua izan behar da eta pasahitza batez babestuta egon beharko litzateke. Esteka 2020ko urriaren 20ra arte erabilgarri egon behar da.\nEuskaraz, gaztelaniaz edo ingelesez ez dauden filmentzat, srt edo antzeko formatuan euskarazko, gaztelaniazko edo ingelesezko azpitituluak aitxikitu beharko dira.\nZinemaldiaren antolatzaileek euskararen edo gaztelaniaren desberdinak diren hizkuntzen film laburrak bikoztea edo azpitituluak jartzea balioetsiko dute. Horregatik, audio-artxiboak, azpitituluak eta elkarrizketak dagozkien denbora kode egokiekin ingelesez edo gazteleraz ematea beharrezkoa izango da.\nElkarrizketak euskararen, gaztelaniaren edo ingelesaren desberdina den hizkuntzan dituzten film luzeen kasuan, aipaturiko elkarrizketak aldez aurretik ingelesera itzulita bidali behar izango dira.\nb) Sail ofizialaren proiekzioa\nIzen-ematearen arduraduna den pertsonak (errealizadore, ekoizle edo banatzaile) lanaren kopia bat 2019ko uztailaren 20a baino lehen emateko konpromisoa hartuko du.\nFilm laburrak .mp4 edo .mkv formatuan eman behar izango dira 1900 x 1080p gutxieneko bereizmenarekin. Ahal izanez gero, lanak era digitalean emango dira, Wetransfer, FTP edo Dropbox tresnak erabiliz; Film Freeway, Festhome edo Click for Festivals plataformen bidez; edo zinemaldiaren web gunean sartuz.\n4. Epaimahaia eta sariak\nZinetxiki Zinemaldiaren epaimahaia sektore zinematografikoko ibilbide luzeko eta esperientzia ezberdinetako profesionalek osatuko dute. Epaimahaia 2020ko irailan iragarriko da Zinetxiki Zinemaldiaren webgunean.\nJasotako lanen balioespenerako, epaimahaiak kontuan hartuko du: alde teknikoa, argazkigintza edo animaziozko teknika besteak beste; eta gidoiaren gaia, eduki pluralei eta balioetako heziketari lehentasuna emanez.\nLan irabazleen arduradunek emaitzaren berri helbide elektronikoan jasoko dute. Sariak publikoki iragarriko dira Zinetxiki Zinemaldiaren ospatuko den egunetan.\nEmandako sariek kalitate handieneko ikus-entzunezko lanen eta familia-publikoarentzako eduki hoberen nazioarteko ezagutza helburu izango dute, zinemaldiak lanaren sustapenari lagunduz. Halaber, egileak lana zabaltzeari laguntzeko asmoz, sariek ere ekarpen ekonomikoa sartuko dute.\nSari ofizialak honako hauek dira:\nEpaimahaiaren saria film labur onenari - 2 urtetik aurrera\nEpaimahaiaren saria film labur onenari - 5 urtetik aurrera\nEpaimahaiaren saria film labur onenari - 7 urtetik aurrera\nEpaimahaiaren saria film labur onenari - 10 urtetik aurrera\nEpaimahaiaren saria lehenengo lana eta zinema eskolen ikasleen film labur onenari\nEpaimahaiaren saria egile berrien film labur onenari\nEpaimahaiaren saria telebesta-eduki onenari\nKategoria hauetako ekarpen ekonomikoa 400€-koa da.\n5. Baldintza orokorrak\nIzen-ematearen arduradunak lanaren egiletza edo aurkeztutako lanaren gaineko eskubideak dituela ziurtatu beharko du.\nPertsona edo entitate batek hainbat film aurkez ditzake zinemaldira, baina ezin da film berbera hainbat kategoria desberdinetara aurkeztu.\nFilma aurkeztutakoan Zinetxiki Zinemaldiari baimena ematen zaio laneko klipak erabiltzeko zinemaldia sustatzeko helburuarekin.\nParte-hartzaileek lanaren eskubideak aldi baterako uzten dituzte bere erakusketarako Zinetxiki Zinemaldia proiektuaren hainbat formatu eta sailetan (Ibili, Zineskola eta Zinegazte).\nZinetxiki Zinemaldiaren sariren bat lortzekotan, saritutako lanek hasieran/bukaeran aipaturiko sariren idatzizko erreferentzia sartuko dute zinema-areto komertzialetan edo ikus-entzunezko lehiaketetan bere erakusketarako egindako kopia guztietan, baita informaziorako material guztietan ere. Aipaturiko erreferentzia joango da, aldatu gabe, antolatzaileek emandako Zinetxiki Zinemaldiaren irudi korporatiborekin (logotipo eta izena). Halaber, saria lanaren arduradunak erabilitako sare sozialetako plataformen zehar iragarriko da #zinetxiki19 hashtag-a erabiliz eta @BegiraElkartea @Zinetxiki Zinemaldiko gune ofizialak aipatuz.\n6. Datak eta epeak\n2020ko ekainak 5 - Filmak aurktezteko epemuga.\n2020ko uztailak 5 - Aukeratze ofizialaren jakinarazpenerako epemuga.\n2020ko ekainak 15 - Lan bat lehiaketa uzteko epemuga.\n2020ko uztailak 30 - Botatzeko kopia emateko epemuga.\n2020ko abenduaren 19tik 31ra - Zinetxiki Zinemaldiaren Ospakizuna


Udako berbalagun taldeetan izena ematea zabalik! - - Hiruka.eus\nEgizu 2022-05-26 11:49\nEkaina ate joka dugu eta udako berbalagunean aritu gura duzuenontzako taldeak antolatzen hasi gara. Uztailean eta irailean zehar euskara erabiltzen jarraitu nahi dugunontzat plana prestatu dugu: talde txikietan, astean behin, zer edo zer hartzen dugun bitartean terrazaren batean… animatuko zarete? Ekainaren 27an hasiko gara elkartzen. Uztailean eta irailean zehar parte hartzeko konpromisoa eskatzen dugu, abuztuan [...]


topic_facet:"Lanbide Heziketa" topic_facet:"Landa inguruneko gorputz eta kirol ekintzen gidaritza (Heziketa zikloa). Erdi maila" topic_facet:"Mendekotasun-egoeran dauden pertsonentzako arreta (Heziketa Zikloa). Erdi maila" topic_facet:"Lehen laguntzak (Modulua)" topic_facet:"Haur hezkuntza (Heziketa zikloa). Goi maila"\nProposatutako gaia: Lanbide Heziketa Proposatutako gaia: Landa inguruneko gorputz eta kirol ekintzen gidaritza (Heziketa zikloa). Erdi maila Proposatutako gaia: Mendekotasun-egoeran dauden pertsonentzako arreta (Heziketa Zikloa). Erdi maila Proposatutako gaia: Lehen laguntzak (Modulua) Proposatutako gaia: Haur hezkuntza (Heziketa zikloa). Goi maila\n1 Animazio soziokulturala eta turistikoa (Heziketa Zikloa). Goi maila 1 Gizarte eta kultur zerbitzuak (Lanbide Arloa) 1 Gorputz eta kirol ekintzak (Lanbide Arloa) 1 Gorputz eta kirol ekintzen sustapena (Heziketa Zikloa). Goi maila 1 Hasierako osasun-laguntza larrialdi egoeretan (Modulua) Haur hezkuntza (Heziketa zikloa). Goi maila Gehiago ... Lanbide Heziketa Landa inguruneko gorputz eta kirol ekintzen gidaritza (Heziketa zikloa). Erdi maila Lehen laguntzak (Modulua) 1 Lehen laguntzak eta uretako sorospena (Modulua) Mendekotasun-egoeran dauden pertsonentzako arreta (Heziketa Zikloa). Erdi maila 1 Oinarri biologikoak,osasuna eta lehen sorospenak (Modulua) 1 Osasun arreta (Modulua) 1 Osasun larrialdiak (Heziketa zikloa). Erdi maila 1 Osasungintza (Lanbide Arloa) Guztiak ikusi ... gutxiago ...


Hekuba, greziar mitologian, Priamo, Troiako erregea eta Iliadako pertsonaiaren bigarren emaztea da. Frigiako errege zen Dimasen alaba da lan honen arabera, Sangarios eta Evagora ninfaren alabatzat ere hartu den arren. Hekubak, Priamorekin, seme-alaba ugari izan zituen, iturrien arabera, Apolodoro Atenaskoak aipatzen dituen 14tatik, Euripidesek aipatutako 50 arte, tradizio hedatuenak aipatzen dituen 19etatik pasatuz. Bere seme-alabarik ezagunenen artean, Hektor, Kasandra, Paris, Heleno, Polixena eta Troilo zeuden.\nHekuba, greziar mitologian, Priamo, Troiako erregea eta Iliadako pertsonaiaren bigarren emaztea da. Frigiako errege zen Dimasen alaba da lan honen arabera, Sangarios eta Evagora ninfaren alabatzat ere hartu den arren. Hekubak, Priamorekin, seme-alaba ugari izan zituen, iturrien arabera, Apolodoro Atenaskoak aipatzen dituen 14tatik, Euripidesek aipatutako 50 arte, tradizio hedatuenak aipatzen dituen 19etatik pasatuz. Bere seme-alabarik ezagunenen artean, Hektor, Kasandra, Paris, Heleno, Polixena eta Troilo zeuden. (eu)


Asteazkenero egiten den feriagatik ezaguna den Plaza Nagusitik abiatuta, Garagartza enparantzara joan (150 m). Aranzegi baserriraino iristeko bi aukeren artean hautatu beharko duzue han. Ezkerrekoa Potxo eta Areta baserrietatik igarotzen dena edo Arramendi baserritik pasatzen den eskuinekoa, 200 bat metro luzeagoa bada ere, lehenengoa baino malda arinagoak dituena. Biak dira zoladura oneko bideak eta edozein dela ere aukeratutakoa Ordiziko ikuspegi ederra jasoko duzue trukean (385 m).\nAranzegi baserria atzean utzita, porlanezko bideak eskuinera biratu eta berehala, lau bideko bidegurutzera helduko zarete. Ezkerrera jo behar duzue orduan, gurdibidetik gora. Usurbe mendia nahiz Goierri osoko ikuspegi aparta duzuela, larre artean gora eramango zaituzte bideak. Bizpahiru bihurgune emango ditu langa gainditu eta belazeetatik basora irten aurretik. Maiz lokaztua dagoen pistatik aurrera, apur bat behera egingo du lepo batera iristeko. Zuzen jarraitu, han, malda gorari ekin eta laster iritsiko zarete Idoiagabekoa eta Idoiagagoikoa baserrietara (615 m). Bata bestetik hurbil egon arren, Itsasondokoa da lehena, Ordizikoa bigarrena. Altuera nabarmenean dagoen ordoki eguzkitsu ederrean daude biak. Lastima, goi tentsioko postetzarra dutela alboan. 50eko hamarkadan taberna egon zen Idoiagan eta kontatzen denez ekaitz egun batean bertako alaba eta musean ari ziren bi bezero birrindu zituen tximistak.\nMurumendi, Mariren egoitza\nIdoiagagoikoatik aurrera, harrizko larre-itxitura baten ondotik gora jarraitu behar duzue, lehen muino bat ezkerretik inguratuz. Hasierako malda gaindituta, alertze sail ederren artetik bide lauago batek Larraskanda lepoko belardian utziko zaituzte (645 m). Bideak hurrengo bi muinoak, Ermozeta eta Leizia inguratzen ditu, ezkerretik. Topatuko duzuen bidebanatzean, alertze sailean barneratzen den eskuineko bidetik jo, uso paradez betea dagoen Eizeta deituriko azken muinoa eskuinetik inguratzeko. Soilgunean zidor bilakatu eta laster egingo duzue bat Beasain eta Mandubitik datozen bideekin (765 m).\nSaiatz bideko Santiagorako ikurrak zein GR 34, 35 eta 21 ibilbideko arrasto gorri-zuriak izango dituzue hortik aurrera bidelagun Azpeitiraino. Arrapaitz iturria atzean utzi eta azken malda igotzea besterik ez zaizue geratuko Murumendiko tontorreraino (859 m). Ernio, Erlo, SamiÃ±o, Izaspe, Aizkorri, Aralar... antzeman ahal izango dituzue talai bikain hartatik, eta gai ez bazarete han izango duzue horretan lagunduko dizuen orientazio mahaia. Ikuspegi ederra, ezta? Ez ahaztu, bestalde, Murumendi Mari Jainkosaren egoitzetako bat dela, Anboto, Putxerri eta Aketegi diren gisa. Mendebaldeko hegian dagoen bere ezkutalekuan egongo da ziurrenik, Damazuloan.\nKorosagasti gogoan Illaungo gurutzera\nIpar-mendebaldeko norabidean ekin bideari, erdia baino gehixeago duzue eta oraindik egiteko. Larreetatik behera basora igaroko zarete eta Atxipi izeneko lekuan arestian utzi dituzuen arrasto gorri-zuria eta Done Jakue ikurrak topatuko dituzue. Ibilbide horiekin bat eginda, pagadian behera abiatu. Laster igaroko zarete pago zuzen, garai eta ederrak nagusi diren ordoki batetik, Tonto plaza edo Dantzaleku izeneko tokia da (730 m). Leku hartan bertan eta batik bat 1936ko Gerraren ondorengo urteetan, erromeria egiten zen urtean behin. Itsasondoko festa egun nagusiaren aurreko igandean ospatzen omen zen. Beraz, abuztuaren 15eko aurreko igandean. Musika eta trikitia ez ziren falta, eta inguruetako jende andana hurbiltzen zen.\nMaldan behera Zarate muinoaren ekialdeko isurialdetik igaro eta Dominoko mugarria dagoen lepora ailegatuko zarete (605 m). Mugarri honetan, Itsasondo, Beasain, Beizama eta Bidegoiango lurrak bat egiten dute. Santa Ageda mendatetik Pagorriaga baserrira doan porlanezko bidea, lepo honetatik bertatik igarotzen da eta berau jarraitu beharko duzue denbora luzez, Santa Ageda alderantz, noski! Maramendi eta Oterre muinoak eskuin-ezker saihesten ditu bideak Arreta baserri ondotik igaro eta Santa Ageda mendatera irten aurretik (700 m). Azken zati horretan, Maramendi muinoa gaindituta, Gorosagasti baserriaren hondakinetatik gertu igaroko zarete, Beizamako krimena gisa ezagutu zen hilketa izugarri haren gertaera lekutik, hain zuzen.\nSantutxotik Beizamara doan errepidea zeharkatu eta hasieran asfaltatutako bidetik Urdanpilletagoikoa baserrira joan. Aurrez aurre duzuen tontorra da Illaun. Artean arrasto gorri-zuriak bidelagun, belardi batzuen artetik sakonune bat inguratzeari ekin. Inguru zoragarriak dira, paisaiaz goza ezazu, iritsiko zara eta noizbait Azpeitira. Halako batean, bidegurutze batean arrastoak eskuinera egin eta albo banatara belardiak mugatuz, urritz eta harlangaitzezko hesi biren artetik doala ikusiko duzue, hori bai bide ederra! Bidean aurrera Illaun eskuinetik inguratu, eta Urraki eta azken honen artean zabaltzen den lepora helduko zarete (735 m).\nBeizamako ikuspegi ederra nahi izanez gero, Illaun tontorrera igotzea duzue hoberena. Horretarako, bide eder hori hartu baino lehen, zuzen jarraitu eta Beleku eta Illaun tontorraren arteko lepora igo behar duzue. Sakonune bat zeharkatu eta pinudi batetik irtetean, harrizko horma txiki baten ondotik igo zaitezkete gurutzeraino, batere bide garbirik gabe (823 m).\nUrraki eta Illaun arteko leporaino GR34 (Donostia-Arantzazu) ibilbideko pintura markak izan badituzue bidelagun, geratzen zaizuen azken zatian GR 21 (Xabier-Loiola) ibilbidekoak jarraitu beharko dituzue, gorri-zuriak ere horiek. Otsobiaga zein Bidanira daramaten arrastoak, beraz, utzi behar dituzue lepo eta bidegurutze horretan.\nLepotik behera, San Lorentzo ermitara gerturatzen da bidea. Ondoren Beizamako baserriak behean utziz, Aginaga baserria bertatik igaro eta Urraki eta Maubia tontorren artean zabaltzen den lepora zuzentzen da (630 m). Arrastoei jarraika, pagadi bakanak, pinudi eta alertze sail ugariren artean zehar emeki behera eginez, Azpeititik Goiatz bidean Urraki mendatera igotzen den errepidera irtengo zarete. Errepidez metro batzuk egin eta Lapurbenta deituriko parajean zaudete (595 m). Lapurrak izango al ziren hor egon omen zen bentakoak?\nAzpeitiko Elosiaga auzoan jada, Eizmendi baserrietara doan porlanezko bidea hartu eta behin hara iritsita, baso-pista batek maldan behera nabarmenean, Altzaga baserri ederrera daraman bidera jaitsiko zaituzte. Altzaga bera, Mendizabal, Igartza eta beste hainbat baserrietara igotzen den porlanezko bidean behera, Azpeititik, Mandubin barrena, Beasaina doan errepidera ailegatuko zarete, Urrestilla auzo parean. Kilometro parea duzue oraindik errepide bazterretik Azpeitiraino!\nAma-alabak hilotz Gorosagasti baserrian\n1926ko azaroaren 14ko gauean gertatu zen Beizamako Gorosagasti baserrian. Bi emakume, ama eta alaba hilda agertu ziren. Gertaerak oihartzun handia izan zuen garai hartako gizartean. Atxiloketa ugari egon ziren, zurrumurru asko zabaldu eta mota guztietako ondorioak atera zituzten baina hiltzailea ez zen identifikatua izan. Ordudanik misterio puntu batek inguratu du Gorosagasti baserrian gertatu zen Beizamako krimena.\nIgande goizeko hamaikak inguruan, Tolosan neskame aritzen zen Jazinta Odriozola gaztea, hildakoen ahizpa eta alaba, Gorosagasti baserrian aurkeztu zen. Ahizpa topatu zuen lehenik, baserri atarian hilotz. Izua baina, hazi egin zen etxean ama aurkitu ez eta baserritik metro batzuetara, oihuka basoan ama bila zebilela, hau ere hilotz aurkitu zuenean. Bi hildakoak 66 urteko Bibiana Azkardi eta 27 urteko Maria Odriozolak heriotza eragin zien zauriak zituzten, arma zuriz egindakoak. Zituzten zauri ugariengatik hiltzaileari aurre egin zietela suma zitekeen, honek orduan, sala ez zezaten paretik kentzea erabaki zuen. Ama alabarekin jazotakoaz jabetu eta ihes egiten saiatu zen, baina alboan zeraman farolak gaueko ilunean salatu eta bera ere garbituko zuen.\nHildako ama-alabak Beizamako familia estimatu eta maitatu batekoak ziren. Baserriaren jabe izanagatik ere, ezin esan aberatsak zirenik, baserria ez baitzen balore handikoa. Dena den lapurreta izan omen zen hilketaren zioa, baserriko gela guztiak hankaz gora eta hainbat objektu nahiz diru faltatu baitziren.\nBere onera etorri zenean, Jazintak adore nahikoa izan, Azpeitira joan eta jueza gertatutakoaren gainean jarri zuen. Lehenengo ikerketen ondorioz, lehen atxiloketa egin zen, atxilotua Donostiako Ondarretako kartzelan sartuz. Bai guardia zibilak eta bai mikeleteek beste lau atxiloketa burutu zituzten. Atxilotuetako bi, Aranburu abizenekoak eta senideak, gauez linterna baten laguntzaz menditik jaisten ikusi zituzten antza eta susmagarri nagusiak ziren.\nHilketak hunkituta utzi zuen Beizamako herria eta Azpeitiko barruti guztia, baita Goierri eta Toloserria ere. Paraje baketsu eta lasaia izateak gertaera hari laztasun handiagoa eman zion. Gertaerak oihartzun handia izan zuen garai hartako gizartean, baserritar munduan batez ere. Prentsak gertaera eta ikerketen berri maiz ematen zuen, zurrumurru asko zabaldu ziren eta mota guztietako ondorioak aireratu, baina hiltzailea ez zen aurkitu. Atxilotuak askatzeko manifestazio ere egin omen zuten. Hala ere, atxilotuetako bat bere buruaz beste egitera iritsi zen Ondarretako kartzelan eta besteak urte luzez egon ziren giltzapean.\nBaserrian ez da geroztik inor bizi izan eta egun hondakina besterik ez da. Ingurua ere, nahiz eta baserri dentsitate handikoa ez izan, hustu egin zen eta orain asko dira inguruotan topa daitezkeen baserri hutsak edo dagoeneko aurriak.\nEz da ordea istorioa hor amaitzen. Gertaera izugarri hartatik hamar bat urtetara edo, Itziarko baserri batean, "Mekatxis" goitizenez ezaguna zenak, hilzorian zelarik, apaizaren presentzia eskatu zuen, barkamena jaso eta zerurako atea zabal ziezaion. Bizitzan zehar egindako bekatuak kontatzen hasita, inguruko baserri bateko morroia ez zela Amerikara joan esan zion, berak hil eta gorpua Urteagako haitzulora bota zuela baizik. Ez hori bakarrik, Gorosagastiko hiltzailea bera izan zela aitortu zuen. Apaizak hori entzundakoan, gizaseme hari barkamena ematea lan zaila zelakoan, artzapezpikuarengana jo zuen aholku eske. Alabaina, azken honek ere, bekatuen larritasuna ikusita Erromara laguntza eskatzea erabaki zuen. Pasaportea bidean zela hil zen ordea... Beherako bidea hartuko zuen ziurrenik.


Behatzen: 3 entretenimendu-joko haurren kontzentrazioa lantzeko - Sustatu.eus - Teknologia albisteak\nBehatzen: 3 entretenimendu-joko haurren kontzentrazioa lantzeko\n2018-02-14 : 09:43\nDuela gutxi aurkeztu genizuen Irudikon aplikazioa, arreta-defizitari lotutako arazoak dituzten umeei laguntzeko joko bat. Gaur, berriz,Behatzen dakarkizuegu. Aplikazio honek antzeko helburua du, kontzentrazioa lantzearena, eta hiru joko ditu aipatu esparrua lantzeko. Azken hori ere Android zein iOS gailuetan instalatu daiteke.\nLehenengoak, Errepikatuta izenekoak, irudi bat errepikatuta duen sorta bat dakar. Errepikatutako irudia zein den asmatu ahala, irudi-kopurua handitu egingo da, eta, aldi berean, errepikatutako irudia antzemateko kontzentrazio-denbora ere proportzionalki luzatuko da.\nBerria ere pertsonalizatuta dago, eta ehunka irudi erakusten dizkigu: horien artean berria zein den sumatu behar dugu. Aurreko jokoan bezalaxe, irudi berriak igarri ahala, irudi-kopurua eta zailtasuna areagotu egiten dira.\nFaltan jokoak, azkenik, irudi-kopuru bat eta dagozkien testuak erakusten dizkigu, baina testu horietako bat falta da eta zein den antzeman behar dugu.\nBehatzen eskuragarri dago bai iOS bai Android sistema eragileetan, http://www.adimenlabs.net/behatzen/.


Iruñeak aurtengo eskaintza turistikoak aurkeztuko ditu FITURen, hala nola Donejakue Bidearen Interpretazio Zentroa (Ultreia) eta harresietako ihes-jokoa | Ayuntamiento de Pamplona\nTeknologiak, irisgarritasunak eta faktore esperimentalak bat eginen dute pandemiaren testuinguruan turismo seguruari egokitutako proposamenetan\nFITUR Nazioarteko Turismo Azoka Madrilen eginen da bihartik aurrera (asteazkena) eta maiatzaren 23ra arte (igandea). Iruñeak ostegunean aurkeztuko du bere proposamen turistikoa bi saiotan, bata aurrez aurrekoa IFEMAko esparruan Ultreia –Donejakue Bidearen Interpretazio Zentroari buruzkoa, Xakobeo Urtearekin bat, eta bestea birtualki, zeinetan teknologia berriak ondarearekin eta aisialdiarekin uztartzen baitira mota orotako publikoari zuzendutako harresietako ihes-joko interaktiboaren bidez.\nBiak proposamen berritzaile, irisgarri eta seguruak dira COVID-19aren pandemiaren ondorioek markatutako urte batean. Pandemiak datozen aste eta hilabeteetan izanen duen bilakaerak zehaztuko du, halaber, turismo- eta kultura-eskaintza zabalago eta zehatzagoa antolatu daitekeen, adibidez, udara begira. Hala Ultreia zentroak nola harresietako ihes-jokoak faktore esperimentala dute, bizipenei lotutakoa, bikoteka, taldeka edo familiartean erronkak partekatzekoa, baita azken belaunaldiko osagai teknologiko bat ere, Iruña bere ondarearen eta historiaren bitartez ezagutzeko.\nCarmen Alba Turismoko zinegotzi berezia eta Silvia Azpilicueta Merkataritza eta Turismoko zuzendaria izanen dira Iruñeko Udalaren ordezkari instituzionalak Nazioarteko Turismo Azoka honetan. Agendak barne hartzen du RENFErekin lan-bilerak egitea urteko lankidetza-hitzarmena amaitzeko eta beste hiri batzuekin topaketak izatea balizko lankidetza turistikoak egiteko, Donejakue bideari lotutakoak edo besterik gabe hurbileko tokiekin mugikortasun arinagoa sustatu eta, horren ondorioz, bisitari gehiago izateko. Iruña Nafarroako Gobernuak Nazioarteko Turismo Azoka honetarako diseinatu duen standean izanen da.\nUltreia: Donejakue Bidearen Zentro fisiko eta birtuala\nUltreia – Donejakue Bidearen Interpretazio Zentroa, 2019an abiatu zen Donejakue bidea eta hark Iruñearekin duen lotura teknologia berrien bitartez hurbiltzeko xedez . Jacob@ccess proiektu europarraren bidez finantzatua, aurten Kale Nagusiko espazio fisikoa eta www.pamplona.es/caminodesantiago webguneko eta https://blogcaminodesantiago blogeko espazio birtuala uztartzen dituen kontzeptu bat estreinatuko du.\nUltreia erreferentziazko gune bilakatu da Donejakue bideak ekarrita hiria bisitatzen duten erromes eta turistei ongietorria egin eta informazioa emateko. Iruñeak bere burua Frantziako 'Bidearen lehen hiri' gisa sustatu du, hainbat aukera dituen erromesbide baten unibertsaltasuna ahaztu gabe, zeinak interpretazio-zentroan ere ikusgai baitaude. Ultreiak 45 minutuko bisita eskaintzen du, eta horri esker, ibilbidea egiten duena murgilduko da hala Donejakue bidearen historian nola Iruñearen konfigurazioan eta bilakaeran duen garrantzian. Bisita gaztelerazko, euskarazko, ingelesezko eta frantsesezko audiogida-sistema bidez egin daiteke.\nJacob@ccess ekimenak xede du mugaz gaindiko sare bat sortzea Donejakue bideak igarotzen dituen lurraldeetako kultura eta ondarea irisgarriak izan daitezen desgaitasunen bat dutenentzat. Horregatik, Ultreia zentro irisgarria da, eta hainbat baliabide ditu hura bisitatu nahi eta desgaitasunen bat duen ororen eskura (seinale podotaktilak, orientazio beaconak, bideoak azpitituluekin, arrapalak, ukipen-pantailak ikusmen-desgaitasuna dutenendako...).\nIruñeko udalak Xakobeo Urtearekin lotutako proposamenak batu ditu “Bidea etxean hasten da. Bidea zugan hasten da” lemapean. Haietan Iruñeko Hotelen Elkarteak ere laguntzen du erromes eta turistei zuzendutako hainbat tarifa eta zerbitzu berezirekin.\nGamifikazioa harresiak, historia eta aisialdia uztartzeko\n“Ihesaldia harresietan: Iruñearen blokeoa” joko interaktibo bat da eta, besteak beste, bilaketa eta logika probak eta ukipen-igarkizunak gainditzean datza, gailu mugikorra erabilita. Gamifikazioaren bidez ondarea interpretatzeko proposamen bat da, eta erabiltzailearekin hartu-emanak izatea eta ikaskuntza ahalbidetzen ditu. Jokoa 16 urtetik gorakoei zuzenduta dago, eta ezin hobea da bikoteka, taldeka edo familiartean jolasteko 7 urtetik gorako haurrekin.\nIhesaldia benetako gertakari batean oinarrituta dago, armada karlistak Iruña blokeatu zuenekoa 1874ko irailetik 1875eko otsailera bitartean, eta hiriko pertsonaia historikoek kontatzen dute. San Bartolome gotorlekuan hasi eta Iruñeko harresietako hainbat gune igarotzen ditu. Aipatzekoa da haren estetika, ilustrazio, argazki eta grabatuak, historia azpimarratu eta kontakizunean sakontzen dutenak. Jokalariei ikuspegi berriak eskaintzen zaizkie 360º aireko argazki eta bideoei, 3D irudiei eta ikus-entzunezko baliabideei esker.\nJokoaren helburua harresiak herritarrei eta turistei hurbiltzea da, Iruñearen garapenean eta egungo konfigurazioan duten garrantzia ezagutu eta uler dezaten, baita gertakari historiko garrantzitsuak ezagutaraztea ere. Informazio guztia https://escapemurallas.es webgunean eskura dago.


Bizkaiko Bertsolari Txapelketa datorren urtera atzeratzea erabaki da — Gaztezulo\nBizkaiko Bertsolari Txapelketa datorren urtera atzeratzea erabaki da Bertsozale elkarteak aditzera eman duenez ez dago saioak burutzeko baldintza egokirik eta horregatik txapelketa atzeratzea erabaki da. Hala ere planak sustatzen jarraituko dutela adierazi dute "kultura segurua delako". https://www.gaztezulo.eus/albisteak/bikaiko-bertsolari-txapelketa-datorren-urtera-atzeratzea-erabaki-da https://www.gaztezulo.eus/albisteak/bikaiko-bertsolari-txapelketa-datorren-urtera-atzeratzea-erabaki-da/@@download/image/299dffcf-8981-4bdf-bcd1-0c7b1ce042e8.jpeg\nBertsozale elkarteak aditzera eman duenez ez dago saioak burutzeko baldintza egokirik eta horregatik txapelketa atzeratzea erabaki da. Hala ere planak sustatzen jarraituko dutela adierazi dute "kultura segurua delako".\nUdabarria Bertsotan txapelketa amaitu da eta Bizkaiko Bertsolari Txapelketan abestuko duten bertsolarien zerrenda ere zehaztu da. Alta, Bertsozale Elkarteak aditzera eman duenez ez da aurten txapelketa nagusa ospatuko: "zalantza eta bilera askoren ostean, Covid-19ak eragindako egoera tarteko, Bizkaiko Bertsozale Elkartean Bizkaiko Bertsolari Txapelketea atzeratzea erabaki dugu, printzipioz datorren urtera".\nAipatu dute, txapelketak parte hartzaileengan eragin handai dutela, euren ikusgarritasuna areagotzen bait uplaza honek. Urte berezia izanik aurtengoa, uste dute zaila dela aukera berdintasuna bermatzea: "Batetik, saioen ezaugarriak pandemiaren bilakaeraren arabera aldatu daitezke eta, bestetik, sailkapen izaera duenez, saio batetan parte hartu ahal ez izateak, Txapelketa osoa galtzea eragingo luke".\nNahiz eta Bertsozalek uste saioak egiteko baldintzarik ez dagoela, bestelako saio mota asko antolatu daitezkeela uste du: “Kultura segurua dela berretsi nahi dugu eta guztiok seguru egonda egiteko moduko saioak antolatu daitezkeela uste dugu”. Horregatik, udazken honetarako bertso saioen zirkuito txiki bat antolatzen ari dira. “Kulturak merezi duelako eta bertsozaleek ere bai”. Xehetasunak aurrerago azalduko dituztela aipatu dute.


Erreka ingurua garbitu dute Abaraxka ludotekakoek : Oarsoaldeko Hitza\nErreka ingurua garbitu dute ludotekakoek\nOiartzun ibaia garbitu dute, Altzibar inguruan, eta pilatutako hondakinak txukun utzi dituzte, garbitzaileek jaso dezaten.\nAbaraxka Ibiltariak modu dibertigarri batean hezteko helburua du. Pasa den larunbatean hala egin zuten, beste behin, eta gainera, ingurumenari mesede egin zioten.\nLudoteka utzi eta Altzibar aldera abiatu ziren, eta Oiartzun ibaiaren inguruan hondakinak jaso zituzten. Ondoren, poltsetan modu egokian bildu zituzten, bidegorriko komunetan, garbitzaileek jaso zezaten.


Analema - - Tolosaldeko ataria\nIbon Azpilikueta 2021-02-20 17:28\nInoiz pentsatu, non egongo den eguzkia eguneko ordu zehatz batean? Eta urte oso batean non egongo den? Ba hona, ibilibide hori harrapatzeko lehen saiakera bat (gehiago izango dira).\nHorrelako argazki bat lortzeko hainbat arlo erabili dira: astronomia, argazkilaritza analogikoa, estenopeika, solarigrafia eta robotika.\nHoni aipamena egiten dion plazatxo bat badago Tolosan, hain zuzen Eskolapioetako lorategian (Trianguloa plazaren atzealdean, ibaiaren ondoan).\nAstronomian, analema (grezierazko «eguzki-erloju baten idulkia»), eguzkiak zeruan duen posizioa deskribatzen duen kurba da, urteko egun guztietan, eguneko ordu berean eta behaketa toki beretik ikusten bada. Analemak kurba bat osatzen du, gutxi gorabehera zortzi (8) edo lemniscata formakoa.


Beasaingo taldea animatzera kalejiran joateko deia egin die klubak zaleei | Beasaingo Hitza\nXXXVII. Areto futbol txapelketa\nBeasaingo taldea animatzera kalejiran joateko deia egin die klubak zaleei\n2012/05/17\tKirola\tNork Beasaingo Hitza Beasainek igoera faseko aurreneko partida jokatuko du igandean, Levante B taldearen kontra. Partida 18:00etan izango da, Loinatz zelaian. Kanporaketak duen garrantzia ikusita, eta partida herriko jaietan jokatuko dela kontuan hartuta, klubak taldea animatzera joateko deialdi berezia egin die beasaindarrei. Horretarako, kalejira antolatu dute, herrigunetik Loinatz zelaira joateko. Arratsaldeko bostetan, txaranga eta guzti aterako dira herriko plaza azpitik. “Kalejiran marea txuri-urdin handi bat” osatu nahi dutela azaldu du klubak, eta “Beasain taldearen kamiseta, lepoko txuri-urdina, txapela, ikurriña, turuta edota tronpeta” hartuta joateko deia egin diete herritarrei.\nLevante B talde indartsua da; datuak ikusi besterik ez dago. Denboraldi borobila egin dute aurten, 3. mailako VI. multzoan, eta bigarren bukatu dute, liderrarekin 92 puntutan berdinduta. Halere, taldetik azaldu dutenez, “ziur gaude Iker Lasaren gizonek, zale guztien babesarekin kanporaketa aurrera aterako dutela”. Horretarako, ordea, igandean Loinatz futbol zelaia bete nahi dute, “denon artean taldea bultzatzeko”.\nEtiketak: beasain, futbola, igoera fasea, levante B Logging In...\tProfile cancel\nTitle"Eskuetan" flashmoba Nazioen Munduan Lazkaon. 2012 ekainak 10.\nDescription"Eskuetan" flashmoba egin dute gaur Lazkaoko plaza...\nTitleGazta zati bat - tailerra\nDescriptionEstreinaldia Apirilak 21 19:00etan Victoria Eugeni...\nTitleGoierritarrak Takolo, Pirritx eta Porrotxekin grabatzen\nDescriptionTakolo, Pirritx eta Porrotx pailazoek 25 urte bete...\ngutunak Kalera kalera, borrokalariak gera\nGutunak\tNork Goierriko Hitza Ekaitz Goikoetxea (Beasain) Kaleak aspaldi utzi zion gorri izateari. Ilargi-izarren distira aski ez eta, etortzea ahaztuko zaion beldur edo, urteroko erritualari jarraiki, gauero-gauero, alderik alde zintzilikatutako bonpila urdin-berde-gorriz [...]Irakurri gehiago Goiberri [40. alea]\tMendi ibilbidea\tHedabideak\nEguraldia. Kontsultatu AEMETeko iragarpena-erako Beasain\nPatxi TraperoXabier: ...\nMaite Goñiazpiratu: du ad. Menderatu, mendean ezarri. (Harluxet Hiztegi Entziklopedikoa) Sinonimoak: ad. [mendean ez...\nGaragardo ahotsaBITXIKERIAK: Enpresa batek artisau garagardoa bidaltzen du ostiralero Londresko lantokietara: Deskbeers izeneko enpresa berri batek ostiralero Londresko enpresa desberdinetara bertako artisau ga...\nZingiZango"Searching for sugar man" Zine-Klubean.: Ostiralean, abenduaren 13an, 22:15ean eskainiko den filmaren izenburua da. Asteburuko zine karteldeg...\nBeasainen euskaraz bizi“Kaleko” zerbitzuak euskararen erabilera bultzatuko du esparru sozialean: Urola Kostako Udal Elkarteak eta Aia, Getaria, Orio, Zarautz eta Zumaiako udalekKaleko Euskara Zerbi...\nBurdinazko izaratanTigre batekin bizi: Alferrik da hona nola heldu zen galdetzea. Gure aurreko...\nJosu MarotoMy new folding seat: My new folding seat, a photo by josu maroto on Flickr.\nTtiklikBuber Sarietan 30 web euskaldun lehian, tartean www.ttiklik.com: 70 PROIEKTUTIK GORA AURKEZTU DIRA Buber Sarietan 30 web euskaldun lehian Web edo blog korpora...\nThe IndezentsPuto amoa igogailuko elkarrizketetan: Joseba Irazoki musikarentzat dena da nire bizilaguna igogailuko elkarrizketei dagokionean. Benetan,...\nSmithyren blogaMENDIKO BOTAK NOLA AUKERATU: Nire ikuspuntu apaletik mendirako ditugun produktuen artean badira bi kontu eta pazientzia handiz er...\nTxapis OtegiUdazkena: “Hiria lokartu da ilunabarraren eskilaretan, haize boladak abailtzen eta ostoak joka gure atee...Berriketan.info There has been no recent site activity. Gaiak\tBereziak\t© Goierriko Hedabideak S.L.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Fabrikazio-teknikak (Modulua)" topic_facet:"Automatismo Elektrikoak, Pneumatikoak eta Hidraulikoak (Modulua)" genre_facet:"IRALEren materialak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Fabrikazio-teknikak (Modulua) Proposatutako gaia: Automatismo Elektrikoak, Pneumatikoak eta Hidraulikoak (Modulua) Generoa / Forma: IRALEren materialak\nAutomatismo Elektrikoak, Pneumatikoak eta Hidraulikoak (Modulua) Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazio-teknikak (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazio domotikoen eta automatikoen konfigurazioa (Modulua) 1 Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Sistema automatizatuak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...


Kornualles, 1989ko apirilaren 19a (81 urte)\nHogeita lau urte zituela argitaratu zuen lehen eleberria, The Loving Spirit («Amodiozko katea», 1931), eta berehalako arrakasta izan zuen. Aita, Gerald du Maurier, aktore ospetsua zen, eta haren bizitzan oinarrituta Gerald, A Portrait (1934) argitaratu zuen.\n1936koa da bere lehen best-sellerra: Jamaica Inn («Jamaikako aterpea»). Eleberri horretan piratak, kontrabandistak, arriskuan dauden emakume ederrak eta ezkutuko maitasunak biltzen dira. Liburu horretan oinarrituz, Alfred Hitchcockek film bat egin zuen. Hogeita hamar urte zituenerako, idazle ospetsua zen mundu osoan eta ikaragarri aberatsa.\nHaren beste lan batzuk The King's General («Erregeren jenerala», 1946), My Cousin Rachel («Nire lehengusina Rachel», 1951) eta The Infernal World of Branwell Brontë («Branwell Brontëren infernua», 1960) dira. Hitchcockek Daphne du Maurieren beste bi lan zinemaratu zituen: Rebecca (1938) eleberria (Rebecca filma, 1940) eta The Birds («Txoriak», 1952) kontakizun laburra (The Birds filma, 1963).\nWikimedia Commonsen badira fitxategi gehiago, gai hau dutenak: Daphne du Maurier\nAzken aldaketa 12 martxoa 2019(e)an, 19:34(e)tan


azaroa | 2012 | maya's space\n2012ko hazilaren 29a, ortzeguna. Ilbetearen argitan idazten.\nazaroa 29, 2012 atalean xorinokantharia -k publikatua\nEgunkari maitea, ene bihotzean daudenen eta maite ditudan pertsona askoren hilabetea da hauxe, azaroa. Azaroan sortu zelako MAITE ZAITUT erran zidan ene maite urdinak behin, eta ICH LIEBE AIN ere erran zidan alemanez tutik ere jakin gabe, eta ni maitemindu … Irakurtzen jarraitu →\n2012ko hazilaren 25a, igandea. Nire anaia bakarraren urtebetetze-egunaren bezpera. Iluntasunaren ondoren, argia.\nazaroa 25, 2012 atalean xorinokantharia -k publikatua\nEgunkari maitea, eguzkia ezkutatzen delarik eta hilargia agertzen zaidalarik, hiriko argiak pizten dira, eta edozer gauza idazteko gogoa sartzen zait, bihotzetik hatzetara: Zuhaitz berdearen BIZITZA honetan elkarrekin goaz denok poesiaren eta maitasunaren ibai berean. Minez eta sufrimenduz, ibai bazterreko harrien … Irakurtzen jarraitu →\n2012ko hazilaren 23a, ostirala. Egun on! gaur ez nekien zer jantzi eta irribarrea jantzi dut! asteburu on…\nazaroa 23, 2012 atalean xorinokantharia -k publikatua\nEgunkari maitea, BEGIRA, ene maite, maiatzean egingo dugu topo, OROITZIRRIAK eta MAITASUNEZKO KANTUAK lagun negu hotzean, amodiozko minak, atseginak eta esperantzak ditut bihotzean, eta negutuko naiz laster, maiatzean, lorailean, udaberrian zure aitzinean agertzeko. Bitartean, ezkutuan ibiliko naiz idazten, hausnartzen ene … Irakurtzen jarraitu →\n2012ko hazilaren 21a, asteazkena. IZAN GAITEZEN ZORIONTSU, IRAGANAREN BULTZADAZ, ORAIN.\nazaroa 20, 2012 atalean xorinokantharia -k publikatua\nEgunkari maitea, gaurko gau honetan aitaz oroitu naiz, eta hari idatzi diot eskutitz hau bihotzetik: http://antxetamedia.info/recordings/news/aita-maitea-ainara-maya/ Brno, 2012ko azaroaren 21a, asteazkena aita maitea: Zer moduz zaude? 2002ko eguberrietan aitaren batean oroitu nintzen zuk niri errandakoa gauero otoitz egin nezan, badaezpada, … Irakurtzen jarraitu →\n2012ko hazilaren 18a, igandea. Isiltasunean ere baNAIZ, baGARA geure idatzietan.\nazaroa 18, 2012 atalean xorinokantharia -k publikatua\nEgunkari maitea, atzo negarrez jaiki nintzen, eta ez nuen idazteko gogorik. Triste eta malenkoniatsu nengoen arrazoi bakar bat gabe, IRRAZIONALKI, gertatu zaidan guztiagatik, azalpenik gabe aurrera egin behar izan dudalako bakarrik, dena inkondizionalki barkatuz. Eta Silvio Rodriguez kantari maitearen kantu … Irakurtzen jarraitu →\n2012ko hazilaren 14a, asteazkena. Zorioneko naiz, bizi naiz…\nazaroa 14, 2012 atalean xorinokantharia -k publikatua\nEgunkari maitea, ILARGI BERRIAREN AJEAZ, BIZITZA BERRIA, GAUR HASTEN DA NIRE GAINERAKO BIZITZA. Atzo asteartea eta 13 zen, eta ez zen hamahiru, ez zen malefizio, eguna ona izan zen, amarekin hitz egin nuen telefonoz, bi ikaslekin lagun gisa kafe bat … Irakurtzen jarraitu →\n2012ko hazilaren 11a, igandea. Sváto Martinské, zerri orori heldu zaio bere San Martin.\nazaroa 11, 2012 atalean xorinokantharia -k publikatua\nEgunkari maitea, bart zerri hiltzearen ospakizun herrikoian egon nintzen, Kninice herrian, lagun batzuk gonbidaturik eta bertan folklore dantzaldia zegoen. Bertan polka, valsa dantzatu genuen eta ardo zuri moraviarra edan. Gaur, biharamuneko ajearekin jaiki naiz eta lagun baten bisita ere jaso … Irakurtzen jarraitu →\n2012ko hazilaren 6a, asteazkena. Udazkeneko altxorrak biltzen arrats behera honetan.\nazaroa 7, 2012 atalean xorinokantharia -k publikatua\nEgunkari maitea, ni ez nago pertsonalki animoz unerik onenean, ene bihotzeko zauriak milikatzen ari bainaiz, eta ahaztu beharko nituzke. Ea lortzen dudan laster datorren negu horretan. Bitartean, udazken honetako altxorrak biltzen ari naiz, hala nola hosto koloreanitzak, bart aspaldiko lagun … Irakurtzen jarraitu →\n2012ko hazilaren 4a, igandea. Odoletan eta negarrez, hileroko mingarria.\nazaroa 4, 2012 atalean xorinokantharia -k publikatua\nEgunkari maitea, zuk ongi dakizu, ez nik bezain ongi seguruaski, baina ez zuk baino gehiago… duela lau urte zergatik hasi nintzen eguneroko publiko hau idazten, ene bihotzeko zatitxo batzuk argitaratzen. Neure buruaz beste egitea ere pasa zitzaidan burutik orduko uda … Irakurtzen jarraitu →\n2012ko hazilaren 3a, larunbata.\nazaroa 3, 2012 atalean xorinokantharia -k publikatua\nEgunkari maitea, gaur ESKERRIK ASKO, IRAKURLE! hau irakurtzen duzunari… Izan ere, ez naiz zorionaren atzetik joango, ez dut zoriona bilatzen; besteon, zuen guztien zoriona da nire helburua, zuek zoriontsu eginez, bainaiz ni zoriontsu. Horregatik, irakurle, edozer dela eta, ez baduzu … Irakurtzen jarraitu →


Gizonezko batek bikotekide ohia erasotu du Oreretan\nKalean zegoela, bikotekide ohiarengana jo zuen gizonezko batek, eta behin eta berriz errepikatu zion haren etxera joateko. Azkenean etxebizitzan sartzen utzi zion emakumeak, eta bertan, pistola bat atera zuen erasotzaileak. Besoetatik heldu eta ohean etzan zuen emakumea, eta sexu erasoa egin zion bertan.\nEuskal Segurtasun Sailaren arabera, pasa den larunbatean, Oreretan (Gipuzkoa) bikotekide ohiari eraso egin zion gizonezko batek. 29 urte ditu, eta aurrekariak ditu genero indarkeriarengatik. Erasoa gertatu zen lekura bertaratu ziren Ertzaintzaren hainbat patruila; bertan zeuden erasotua izan zen emakumea zein erasotzailea, eta azkenengo hau atxilotu egin zuten.\nEmakumeak jakinarazi duenez, kalean harrapatu zuen bikotekide ohiak, eta bere etxera joateko proposamena egin zion, elkarrekin hitz egin zezaten. Azkenean, hainbeste aldiz eskatu ostean, etxebizitzan sartzen utzi zion emakumeak. Bertan, pistola bat atera zuen erasotzaileak, eta mahai gainean ipini ondoren, besoetatik oratu eta ohean etzan zuen. Bertan, sexu erasoa egin zion.\nDonostiako ospitalera eraman behar izan zuten erasotua, anbulantzian, artatua izan zedin. Bitartean, erasotzailea atxiki eta polizi-bulego batera eraman zuten.\nBeste eraso bat Gasteizen\nOreretakoa ez da asteburuko eraso bakarra izan. Izan ere, ostiralean emakume bat kolpatu zuen 22 urteko gizonezko batek, Gasteizen (Araba). Kasu horretan, erasotuaren bikotekidea zen erasotzailea. Aurpegian zauritu zuen emakumea, eta ospitalera eraman behar izan zuten.


Lizarrako udalaren hizkuntza politika. Legezkoa al da? Azkeneko lan deialdiak eta egunkarietan izandako oihartzuna |\n← “Toma faltsuak” elkarrizketatutako euskara ikasleekin\n“Ontzi izoztu” eta “limoi-jate” bideoak. Edozertarako prest euskararen alde? →\nLizarrako udalaren hizkuntza politika. Legezkoa al da? Azkeneko lan deialdiak eta egunkarietan izandako oihartzuna\nPosted on 2014/09/23\tby lizarbeibar\nJoan den asteko bi albiste ditugu hizketa gaiaren abiapuntu blog-sarrera honetan. Biak ala biak Nafarroako bi egunkari salduenen Lizarraldeko ataletan argitaratuak eta biak euskararen inguruan. Bata, “Colectivos que trabajan por el euskera animan a aprenderlo“, irailaren 17an sareratua, eskualdeko euskalgintzako hainbat taldek euskara ikastera animatzen du jendartea eta, zehazkiago, euskaltegietara animatzen zituen helduak.\nBigarren albistean ere hizkuntzak garrantzi nabarmena dauka: “Saber idiomas dará un plus a los aspirantes a la policía de Estella“, irailaren 21ean sareratua. Kasu honetan baina, eta aurreko albistearen lehiakide iduriz, hizkuntza ‘guztien’ aldeko aldarria dela ematen du.\nBadaude baina zenbait detaile ezin direnak oharkabean pasa. Horrela, prentsa artikuluan barrena hiru aldiz topatuko dugu ingelesa, alemana eta frantsesa euskararen neurri berean estimatuko direla lanpostu deialdi hauetan. Eta ez hori bakarrik, baizik eta detaile horrek Lizarra berezi egiten duela Nafarroako bestelako udalen aurrean. Emanen luke txalotzen ari dela jokabide hau… Ondoko lerrootan albistetik ateratako zenbait esaldi:\nAcreditar una titulación oficial en inglés, alemán y francés se valorará tanto como hacerlo en euskera\ny ha decidido otorgar una puntuación añadida a sus candidatos por el conocimiento -en el mismo plano en todos ellos– del inglés, francés, alemán y euskera.\nEn algunos no se establece ese criterio de añadir puntuación por los idiomas, en otros sí se contempla pero únicamente para el vascuence -el Ayuntamiento de Baztán lo establece como requisito y con la titulación del C1- y sólo en el caso de Estella se amplía ese abanico a los citados idiomas comunitarios.\nDeigarria ere bada hizkuntzari eman zaion garrantzia, hain justu euskara ikastearen aldeko mezuak zabaltzen ari zirenean herri eragile, euskaltegi eta baita udaletako euskara zerbitzuen bitartez ere. Emanen luke erran nahi zuela “lasai ikasi edozein hizkuntza, lan egiteko berdin balioko baitizue”. Baina ez, ezin da hala izan (edo esan).\nGainera, ez da erabat egia, ikusi bestela oposizio deialdirako 2014ko irailaren 17ko NAOn Lizarrako Udalari dagozkion lanpostuetan zer zioen deialdiak:\nEuskaraz jakitea: 1,20 puntu A-1 mailagatik; 2,40 puntu A-2 mailagatik; 3,60 puntu B-1 mailagatik; 4,80 puntu B-2 mailagatik; eta 6 puntu C-1 edo EGA mailagatik.\nIngelesez, frantsesez eta alemanez jakitea: 1,14 puntu A-1 mailagatik; 2,28 puntu A-2 mailagatik; 3,42 puntu B-1 mailagatik; 4,56 puntu B-2 mailagatik; eta 5,70 puntu C-1 mailagatik.\nIkus daitekeen bezala egunkariko artikuluak kale egiten du maila berean jartzean hizkuntza guztiak, baina tira, esan liteke funtsean egia dela. Bestalde, oposizio deialdian guztira 180 puntu daude jokoan: 100 bi test ariketatan, 50 gaitasun fisikoan eta 30 psikoteknikoan. Lizarraren kasuan ematen du beste 23,1 puntu daudela hizkuntzen ezagutzagatik. Hau da, euskarazko EGA edo C1 tituluak oposizio deialdi osoaren %2,95 dela ematen du. Ordenantzak ezartzen duen gutxieneko %6tik nabarmen behera.\nKonparaziorako, 2013/11/07-an blog honetan argitaraturiko “Udaltzainen lan deialdiak eta euskara.” albistea. Gai beraren inguruan eta bestelako iritziak emanez. Interesgarria da konparatzea orduko hizkuntza eskakizuneko puntuazioa eta oraingo honetan egiten dena.\nEta horratx galdera, hau legezkoa al da?


2017-04-08 - Urola Kostako Hitza : Urola Kostako Hitza\nIrudietan: Zarauzko Bi Harri Txapelketa\nIzeta II.ak irabazi du Zarauzko Bi Harri Txapelketa\nErniarraitz 1 taldea Gipuzkoako Herriarteko Bertso Txapelketaren finalerdira sailkatu da\nOreka Bioelkarteak ikastaro eta hitzaldi ugari antolatu ditu datozen asteetarako\nEguzki behaketa egin dute Zarautzen\nHerri galdeketa egunean antolaketan aritzeko lanak banatu dituzte Azkoitian\nBigarren urtez, Joxe Ramon Iruretagoiena izan da garailea. Aurreko urteko altxaldi kopurua berdindu du: 25 egin ditu guztira, 13 Mollarri harriarekin eta 12 Jai Txiki-rekin.\nHerri galdeketan parte hartzera deitu dute Zumaiako azken sei alkateek eta 50 bat zinegotzik\nMaiatzaren 7an Ontziratu taldeak antolatu duen herri galdeketan parte hartzeko deia egin dute gaur goizean udaletxe aurrean 1979ko lehen udal hauteskunde demokratikoak egin zirenetik aukeratuak izan diren sei alkateek eta 50 bat zinegotzi eta hautetsik. "Demokrazia herritarron erabakia da, eta erabakitzeko eskubidea demokraziaren adierazpen gorena", esan dute agerraldian.\nIrudietan: 'Merkatutik Zuretzat!' zikloko lehenbiziko saioa, Zarautzen\nZuhaitz Eguna ari dira ospatzen Arroabean


Lanari balioa ematea: lana eta kapitalaren arteko harremana | alternatiba.net\nLanari balioa ematea: lana eta kapitalaren arteko harremana\nLana: kontzeptu eta politika kapitalistei kritika\nMundu kapitalistako giza pentsaera eta banakako garapena kantitateari begira jarri dira, bakoitzaren arlotik zein kolektiboki sozialki osasungarria den bizitzarako oinarria den arlo etikoa alde batera utzita. Kapitalismoaren ikuspegitik, pertsonak etekina lortzeko kudeatzen diren zenbaki hutsak dira. Kapitalismoak pertsona langileei opa dien bizitza makinaren ahalik eta antzekoena da: enzefalograma laukoa, autonomiarik gabea eta arazorik emango ez duena.\nMugimendu antikapitalistaren arabera, ordea, pertsona langilea gizarteko kide aktiboa da. Bere inplikazioa, konpromisoa, hazteko eta aldatzeko bere borondatea ezinbestekoak dira gizartea ezberdina lortzeko, non askatasuna, berdintasuna eta elkartasuna errealitate bihurturik ikusiko ditugun eta baten aurrerapenak ez duen bestearen atzerakada ekarriko.\nBide honetan, geure bizitzak geure esku izateko eskubidea aldarrikatu nahi dugu: konpromisoa, aktibismoa, gizatarkuntza, sozialkuntza, xahutzearen aurkako jarrera, borroka, … inoiz baino beharrezkoago ditugu kontzeptuok dena mugatik kanpo hedatu deneko eta lanak berak balioa galdu dueneko mundu honetan.\nBorroka honetan aurreratuko bada, kapitalaren diskurtsoa osatzen duten kontzeptuak zehaztu eta aztertu beharko ditugu; lan munduko malgutasuna eta lehiakortasuna kasu. Kategoria hauek honako funtzioak betetzen dituzte:\nEkoizpen harremanen izaera politikoa ostendu nahi dute hizkuntzaren teknifikazioa bitarte. Hala, lehen aurre egin/negoziatu dikotomiaren baitan aztertzen ziren aferak, langileak kaleratzea merketzea adibidez, espazio horretatik atera dira eta lan proposamen arduratsuak bildu behar dituen elementu bihurtu dira.\nGizarte babesik gabeko erabakiak hartzeak enpresa klaseari dakarkion kostu politikoa murrizten dute. Erabaki politikotzat hartu beharrean teknika izatera pasa nahi direnean, eurak hartzea nahitaezkoa dela adierazi nahi da. Enpresa klaseak honela bere aztarnak ezabatzen ditu krimen tokitik.\nLangile klasea sakabanatzen dute. Nozio hauek (malgutasuna, lehiakortasuna,…) lan harreman marko orokorrak deusezteko helburua dute, marko indibidual edo zatituekin ordezkatzeko asmoz. Marko hauen desegituraketa funtsezkoa da lan indarraren antolaketa soziopolitiko ezarako eta klase karakterrik gabeko erakunde korporatiboetan sailkatzeko orduan.\nEdonola era, malgutasuna bezalako kontzeptu hauetako asko 60ko hamarkadatik hona mendebaldeko gizarteetan suertatu diren aldaketa askorekin lotuak daudela gogoratu behar dugu. Aldaketa aukera gizaki berriaren asmoen oinarrizko edukia da; bizitza osorako lanpostuan oinarritariko eredua, hau egonkorra izanda ere, ez litzateke asebetegarri egungo eskari sozial batzuentzat.\nIldo honetan, Supiot informea garrantzizkoa dugu. Agiri honek lan kultura berrirako proposamenak izan beharko lituzkeen edukiak aztertzen ditu. Besteak beste, giro sozialaren eskubideak aipatzen dira, langileek borondatez hautaturiko mugikortasuna finantzatzeko sistema bat.\nProposamenok duten erakartze gaitasuna gorabehera, egun ditugun eskubideen atzerakada gertatzen ari deneko testuinguru honetan aipatu neurriei lehentasuna emateko arriskua dugu. Geure ahalegin nagusia babes bermeen mantentze eta zabaltzean finkatu behar dugu, langileen garapen pertsonal eta laboralaren garapen politikei uko egin gabe, kostua lurralde edo nazio bateko enpresa multzoaren artean mutualizatuta.\nBestetik, euskal langileria berrosatzeko garrantzitsua da lan harremanetarako euskal esparruaren aldarriari eustea. Baina, EAE eta Nafarroak euren zerga eskumenen erabilera atzerakoia ikusita (patrimonio zerga ezabatzea, sozietate zera murriztea, kapital errenten aldeko fiskalitatea, errenta hauen iruzur maila altua) argi dago euskal esparrua ez dela nahiko bermatzeko zerga, lan edo babes sozial politikak gehiengo sozialen aldeko izatea, baizik eta presio sozial eta politiko handia behar da erakundeek jende aberats eta irabazi handienekoen alde duten joerari aurre egiteko.\nLanaren eta kapitalaren arteko harremanak\nEnpresaburu eta bankujabeen aldeko laudorio, zerga salbuespen eta subentzioen zale porrokatua den kultura neoliberalari aurre egiteko asmotan, Alternatiba Eraikitzenek explotari eta explotaturik gabeko mundua aldarrikatu nahi dugu.\nBesteen lan, osasun eta bizitzaren lepo irabaziak lortzen dituztenei aurrez, lan ekonomia analisiaren bigarren mailako elementutzat daukatenei aurrez, lana eta enpleguaren bereizketa egiten ez dutenei aurrez, autonomiaz eta bizitza pertsonal eta komunitario aberats, orekatu eta osasuntsuaz gozatzeko bide moduan aldarrikatu nahi dugu lana.\nKontratu egonkorrak antzinako gauza soziala bihurtzea askatasunaren aurrerapausotzat aurkeztu nahi digute. Ez dugu ukatzen pertsona batek une jakin batean jarduera aldaketa baten bitartez bere bizitzari norabide aldaketa bat eman nahi izatea, baina horixe bera da zigortua dagoena. Aitzitik, ezartzen diguten prekarietateak ez du zerikusirik askatasunarekin. Enpresarien eskaerei uko egiteak kalera joatea dakarrela dakienaren edo bere lana sozialki ezagutu gabe lan egin behar duenaren askatasuna baino murritzagorik ez da.\nEredu horren aurka, lan kontzeptu berria aldarrikatu nahi dugu, ekintza sortzaile eta birsortzaileak baitan izango dituena, lanpostu egonkor eta eskubidez atondu batetik abiatuta, pertsonei euren ekonomia autonomia bermatzeko, etorkizuna aurreikusteko, patronalaren nahierako eskaeren aurrean babesa izateko eta bere lana ezagutua ikusteko aukera emango diona. Honetarako, soldatak nabariki igo behar dira, hala hauek ekoizpenarekiko duten galera konpentsatzeko, eta denontzako hileko 300 euro gehituz eta gutxieneko soldata 1200 eurotan ipini, aldi baterako lana eta ABLEak (aldi baterako lan enpresak) alde batera utzi kaleratze kolektiboak debekatu eta banakakoak mugatu eta zigortu, kaleratzea bidegabea dela onartzen bada langilea bere lanpostura itzuliko dela bermaturik.\nGuk defendatzen dugun ereduan pertsonak ez dira erabili eta botatzeko pentsamendurik gabeko tresna hutsak, gurean langileek eragiten dieten erabakietan parte hartzea sustatu nahi da, lanaren beraren aberastea bilatzen da, anitzago eta sorkuntzara bideratuagoa egonik, langileek aldaketa eta egoera berrietara moldatzeko beharko duten hezkuntza eta trebakuntza emanda.\nAparteko orduak eta 14 urtetik 70era arteko astelehenetik iganderako lanaldia defendatzen dutenen parez pare, lanaldi erdiko pertsonak berak enpresarentzat bakarrik bizitzea defendatzen dutenen aurrez aurre, lanaldia bizitzaren beste zati besterik ez izatea eta geure zaletasunak, lagunak, sendia eta bizitza sozial edo politiko zein bizitza bere osotasunean gozatzeko parada emango digun ereduaren aldeko gara.\nEdozein jarduera, etekinak lortuz gero eta ingurugiroa edo giza bizitza hondatzen edo kaltetzen duen axola gabe, zilegi dela uste dutenek ez bezala, denon interesean oinarrituriko ekonomia jarduera jasangarri eta etikoaren alde egiten dugu. Kapitalismoak abian jarririko etekin nahikeria hutsaren bideak natur baliabideen gehiegizko ustiaketara bultzatu gaitu, eta ondorioz jasanezina eta iraunezina da. Bitartekoa helburu bihurtu du, ekonomiak gizakiaren zerbitzura izan behar bailuke eta ez alderantziz. Kapitalismoak kontsumo produktuen zaharkitzea aurrez prestatua du, iragarki matrakari esker kontsumo ondasun behar berriak sortzen ditu industriaren erabateko erritmoari eusteko eta ibilgailu pribatu bidezko mugikortasunaren sustapen artifiziala burutzen du. Honek guztiak ekonomiaren garapenaren garrari eusten dio baina ez du giza zoriontasuna lortzen. Ibilgailuen industriak, petrolio hornikuntzen eskasia dela eta mundu osora ezin heda litekeen energia kontsumoan oinarritzen dena, bioerregaien alternatibara jo du baina bere mesedetan landa munduko familia txiroenen elikadura iturriak bereganatu ditu eta elikagaien prezioak igoarazi. Industria honek egun bizi duen krisiak garapen jasangarri industria (trenbidea,…) baterako bihurtze prozesuan izan behar du aterabidea, bertan dihardutenen lan baldintzak mantenduta.\nNeoliberalek beti aurkitu ohi dute bankuak babesteko, armada xahutzea handitzeko, banku eta eraikuntza enpresa handien irabaziak potoltzeko soilik balio duten azpiegitura erraldoietarako dirurik. Geure lehentasunak, ordea, pertsonak babestea da, zerbitzu sozialak eta lan-gabezia diru-sariak handituta, osasun eta hezkuntza bezalako lehentasunezko zerbitzu publikoetan dirua sartuta. Neurri hauek lan handiago, egonkorrago eta jasangarriago baterako lan postu ugariago emango dute.\nBelaunaldi askoren borrokari esker lortu diren prestakuntza publiko sozialen laguntza duten guztiak odol-xurgatzaile sozialtzat jarri nahi dizkigute: osasun zerbitzu publikoaren erabiltzaileak kulturarik gabekoak eta pilula zaleak omen dira, baina gehiengoaren interesak kontuan hartu beharrean farmazia enpresa handien beharrak asetzen dituzten osasun aurrekontuak ez dira zalantzan jartzen; lan ez-gai egoeran daudenak ikuskatze eta ez-gai epeen murriztearen bitartez estu hartu behar diren iruzurgileak omen dira; langabezian daudenak edo oinarrizko errenta jasotzen dutenak nagiak edo gaiztaginak omen dira, eta bitartean miloi anitzeko soldata eta pentsioak zein babesturiko kontratuak gozatzen zituzten bankugizon eta enpresaburuek, mota guztietako iruzurren ondoren gizateria hondamendian kolokan utzi badute ere lan-sarien eta prestakuntza sozialen murrizketa eskatzen darraite.\nEredu honi aurre eginez, guztientzako babes soziala eskatzen dugu lan egitea posible ez den kasu guztietan, egoera sozial latzean dauden guztiei gutxieneko bizitza maila duina bermatzea.\n‹ Ekonomia eta lana http://cheapessaysbe.com/describe-yourself-essay/ assignment helpers in uk\nTxirotasuna eta bazterketa soziala


Ordizia Rugby Elkartea » AMPO Ordizia – VRAC Entrepinares\nAMPO Ordizia – VRAC Entrepinares\nNeurketa interesgarria ikusteko modua izango da igande honetan 12:30ean Ordiziako Altamira estadioan. Ampo Ordizia eta Valladolid hiriko VRAC Quesos Entrepinares izango dira aurrez aurre, Alhambra Nievas, munduko epailerik onenaren izendapena jasotako arbitroak. Oraingoan ordutegia kontutan hartu behar da, normalean baino ordu erdi beranduago hasiko baita partidua, Teledeporte telebista kateak zuzenean eskaintzeko eskatuta.\nGoierriko taldea animo altuarekin dago, azken asteetan segidan hiru garaipen lortuta. Laugarren tokian dago, 22 punturekin. Aurkariak, ordea, mailako hoberenak dira, lehenengo tokian neurketa guztiak eta Supercopa ere irabazita. Tanto gehiago egiteko asmoarekin etorriko dira Valladolidekoak Ordiziara, ligako tronua mantendu ahal izateko. Aurten jokoan dauden titulu guztiak irabazteko gai den taldea osatu du VRAcek. Jokalari nahasketa ona dute: Gavidi eta Grifitths beteranoak, Alvar Gimeno gaztea eta Tomas Carrio argentinarra, Heineken Liga honetan nabarmentzen ari den ‘puma’.\nLaneko trajea jantzi beharko dute jokalariek igande honetan, errugbiak aritzeko giro aproposena ez baitago iragarrita. Ordiziarrek azken asteotako jokoa erakustea espero dute, liga irabazteko faboritoari ezustekoa emanez. Eguraldia dela-eta, hankarekin normalean baino gehiago jolastea espero daiteke. Lan horretan ariko dira ligako bi hoberenetakoak, talde bakoitzetik bana, aurkariaren akatsen bila.\nMarotias-Garmendia, Ordiziako entrenatzaileek, ostiraleko entrenamendua eta gero erabakiko dute partidurako deituak izango diren 23 jokalarien zerrenda. Ohorezko dibisioko Heineken ligako zortzigarren jardunaldia izango da jokoan.\nAMPO Ordizia 30 – VRAC 41


#ConoceUharteEzagutu2022 – 8, 9 eta 10. puntuak – Conoce Uharte Ezagutu\nby Juventud - Gazteria · Published 2022/04/23 · Updated 2022/04/24\nMalko errezeko lehengusu bat daukat.\n‘Salix alba’ bezala ezagutzen naute mundu mailan eta “irla” honen hegoaldeko bazterrean aurkituko nauzu zure zain.\nAltzutzateko ur-emariari begira gustura egoten naiz eta azken boladan ederki kotizatutako beste likido baten ondoan bizi naiz orain.\nUraren zurrumurruak inguratzen nau\nPresaren atzean ezkutatuta, mizpirondo batek bidea seinalatzen dizu.\nAntzina, “ibaiaren kaleko pasabidea” deitzen zitzaion.\nHipster erako burezur batek rockaren DNA salatzen digu.\nNora doaz beren musika-tresnekin fabrika eta kamioi artean oinez?\nBarracuda deitzen didate, baina ez naiz arrain bat, musika sortzeko 23 areto dituen espazio bat baizik.\nby Juventud - Gazteria · Published 2017/03/16\nby Juventud - Gazteria · Published 2018/03/09\n#ConoceUharteEzagutu2018 13, 14 eta 15. puntuak\nby Juventud - Gazteria · Published 2018/04/07\nNext story LIBURU AURKEZPENA “EL LLANTO DE LAS AMAPOLAS”\nPrevious story “CONOCE UHARTE EZAGUTU” ORIENTAZIOKO 8. JARDUNALDIA


Abokatutzaren Jarduerarako gaitasun profesionalaren proba | Deusto Agenda\nAbokatutzaren Jarduerarako gaitasun profesionalaren proba\nLehenik eta behin, aldez aurreko kontrolean sartzeko, Zuzenbide Fakultateko klaustrora joan beharko duzue.\nGoizeko 09:15ean hasiko dira probara doazenei dei egiten, gelan sar daitezen. Horregatik, 09:05etik aurrera, egindako taldeetan igoko zarete ordena alfabetikoz, lehen eta bigarren solairura, bertan daude azterketa egiteko gelak. Komeni da ordua baino lehentxoago etortzea, dei egiten hasten direnean denak egon zaitezen bertan.\nGoizeko 09:15ean hasiko dira izangaiei dei egiten (ezinbestekoa NAN, AIZ, PASAPORTEA EDO GIDABAIMENA). Gela bakoitzaren sarreran laguntzaile batek dei egingo die, ordena alfabetikoz, onartuen behin betiko zerrendan dauden izangaiei eta ikasgelara sartzeko esango die eta han berriz ere identifikazioa eskatuko zaie izangaiei.\nErantzun orri izenduna emango zaizue eta, ondoren, zuen jarlekua hartuko duzue. Azterketa egiteko bakarrik erabil daiteke boligrafo urdina edo beltza. Nahi duenak ur botila bat ekar dezake.\nAutoan etortzen direnentzat, Euskadi Plazako aparkalekua dago hurbilen, errekaren beste aldean.\nIkusi parkinaren kokapena\nIkusi Zuzenbideko Klaustroaren kokapena\nacceso a la abogacía , Bilboko campusa , derecho , Zuzenbidea eta Lan Harremanak , examen , Zuzenbide Fakultatea


topic_facet:"Elektrizitatea eta Elektronika (Lanbide Arloa)" topic_facet:"Elektrizitatea eta automatismo elektrikoak (Modulua)" topic_facet:"Potentzia-sistemak (Modulua)" topic_facet:"Sare elektrikoen eta transformazio-zentroen garapena (Modulua)" author_facet:"Odiaga, Jon"\nProposatutako gaia: Elektrizitatea eta Elektronika (Lanbide Arloa) Proposatutako gaia: Elektrizitatea eta automatismo elektrikoak (Modulua) Proposatutako gaia: Potentzia-sistemak (Modulua) Proposatutako gaia: Sare elektrikoen eta transformazio-zentroen garapena (Modulua) Egilea: Odiaga, Jon\n1 Automatizazioa eta robotika industriala (Heziketa Zikloa). Goi maila 1 Beroa sortzeko instalazioak (Heziketa zikloa). Erdi maila Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) 1 Elektroteknia (Modulua) 1 Hozteko eta girotzeko instalazioak (Heziketa Zikloa). Erdi maila Gehiago ... 1 Instalazio elektriko eta automatikoak (Heziketa Zikloa). Erdi zikloa 1 Instalazio elektrikoak eta automatismoak (Modulua) 1 Instalazio termiko eta fluidodunen mantentzea (Heziketa zikloa). Goi maila 1 Instalazioa elektrikoak eta automatismoak (Modulua) 1 Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) Potentzia-sistemak (Modulua) Sare elektrikoen eta transformazio-zentroen garapena (Modulua) 1 Sistema elektrikoak eta automatikoa (Modulua) 1 Sistema elektroteknikoak eta automatizatuak (Modulua) 1 Sistema elektroteknikoetako eta automatizatuetako proiektua (Modulua) 1 Sistema eta zirkuitu elektrikoak (Modulua) Guztiak ikusi ... gutxiago ...


Trans Europe Hallesen 85. konferentzia – Zawp\nEuropako zentro kultural independente desberdinetako 200 ordezkari inguru batuko dira maiatzaren 24tik 27ra Bilbon ospatuko den Trans Europe Hallesen 85. konferentzian.\nUrtero, Trans Europe Halles sareko kide eta lagunak batzen dira Nazioarteko Konferentzian, proiektuak eta esperientziak sortu eta partekatzeko. Oraingo honetan, Asociación HACERIA ARTEAKek, 2012tik sareko kide denak, topaketa hau antolatuko du, “Mientras tanto. Space-time intruders” titulupean.\nEduard Miralles, Fundación Interartseko presidentea, izango da konferentziari hasiera hemango diona, maiatzaren 24an, kulturaren nazioarteko lankidetzaren kudeaketan espezializatutako hitzaldi batekin.\nZAWPen (Asociación Haceria Arteaken proiektu nagusia), Bitartean filosofía aukeratu dugu espazio eta laneko filosofía bezala, eta horrela jarduten dugu artetik eta kulturatik trantsizioan dagoen leku batean, Zorrotzaurreko penintsulan, duela 20 urtetatik. Ikasten ari garena partekatu nahi dugu. Beste batzuk ikasi dutena ikasi nahi dugu. Pertsonek eta espazio kulturalek bizi duten bitarteko egoeraz hitz egin nahi dugu.\nTopaketa honen helburu nagusia “Bitartearen Manifestua” sortzea eta sinatzea izango da.\nEkitaldia gaur egun ZAWPek kudeatzen dituen espazio ezberdinetan ospatuko da, eta horrez gain, Papelera eraikinean eta Lacalden, antzinako estanpazio eta galdaragintza fabrika; Haceria elkartea eta ZAWP epe laburrera bertara mugituko dira, egungo espazioak desagertu egingo direlako.\nKonferentziako egitaraua, ekitaldiko web-orrialde ofizialean dago eskuragai.\nKonferentzia honetan, bertako eragileek ere haien lekua izango dute, bereziki larunbatean, maiatzaren 26an.\nItxiera bezala, 27 igandean, Euskal Herriko toki ezberdinetara irteerak egingo dira: Urdaibaiko parkera, Elantxobera, edo “Bilbao Dè Tour Nement” –en kolaborazioarekin ibilbidea Bilbotik.\nInformazio gehiago eta izen-ematea teh85.zawp.org webgunean eta sare sozialetan #teh85 erabiliz.


Ur gezaren bizitza iraungi egiten da | Consumer\nUr gezaren bizitza iraungi egiten da\nIzaki bizidunentzat funtsezkoak diren espezie horien desagertze-erritmoa gainerakoena baino lau eta sei aldiz handiagoa da.\nUr gezaren biodibertsitatea beste ekosistemena baino askoz ere aberatsagoa da, baina abiadura handian desagertzen da. Mundu osoko ikertzaileek milaka espezie arriskuan jartzen dituzten hainbat mehatxu azpimarratu dituzte. Ur gezakoak funtsezkoak dira ingurumenerako eta milioika pertsonaren biziraupenerako. Baina garrantzi handia izan arren, hein handi batean ezezagunak dira. Zientzialariek ikerketa eta babes-neurri gehiago eskatzen dituzte: kontsumitzaileek ere lagun dezakete izaki bizidun horien desagerpena gerarazten.\nUr gezako ekosistemak kolapsatu egiten dira. Halaxe diote Dibertsitetako adituek, Biodibertsitatearen Zientzien Nazioarteko Programak. Erantzuleen arabera, espezie horien desagertze-tasa haien lurreko eta itsasoko ahaideena baino lau edo sei aldiz handiagoa da.\nLurmutur Hirian (Hego Afrika) duela gutxi bildurik, erakunde horretako 600 ikertzailek espezieen desagerpenari eragiten dioten arazoei buruz eztabaidatu dute. Berlinen egoitza duen Ur Gezaren Ekologia eta Barruko Uretako Arrantza Institutuko Klement Tockner parte-hartzaileak esan du ur gezaren biodibertsitatea “krisi handi baten atarian” dagoela. Gero eta proba zientifiko gehiagok baieztatzen dute baieztapen hori.\nGero eta proba zientifiko gehiagok berresten dute ur gezaren biodibertsitatea krisi handi baten atarian dagoelaNatura Kontserbatzeko Nazioarteko Batasunak (UICN) ere aitortzen du arazoaren larritasuna. Erantzuleek azaltzen dute espezie horien gaineko mehatxuak askotarikoak direla. Giza populazioaren hazkundeak eta industria- eta nekazaritza-garapenak izugarrizko tentsioa eragin diete ekosistema horiei. Haren habitata, ur geza, gero eta baliabide urriagoa da, eta leku askotan modu jasanezinean kudeatzen da. Elementu horren erauzketa-maila handiak, hezeguneen drainatzeak edo ibaien kanalizazioak espezie horien bizitza normala garatzea eragozten dute.\nUraren arazoarekin batera, UICNko adituek beste mehatxu batzuk aipatzen dituzte. Sedimentazioa eragiten duen deforestazioak, espezie inbaditzaileak sartzeak, berotze globalak, arrantza-baliabideen gehiegizko ustiapenak edo ibaiertzeko ekosistema naturalen zatiketak eragin dute egoera zail hori.\nDiversites-eko arduradunek ondorioztatu dute datu horiekin eta gainerako ekosistemei buruzkoekin, 2010ean biodibertsitatearen galera geldiarazteko helburua ez dela posible izango. 2015erako ere ezin izango dira bete NBEren Milurtekoko Garapen Helburuak, planetako pertsona behartsuenen bizi-baldintzak hobetzea helburu dutenak.\nZergatik da garrantzitsua ur gezaren biodibertsitatea\nUr gezako espezieen dibertsitatea oso handia da beste ekosistemena baino. Eremu txiki batean (munduko azaleraren %0,8 hartzen du) animalia guztien %10 bizi da. Habitat horiek deskribatu diren ornodunen %35 bizi direla kalkulatzen da: 27.400 arrain, molusku, karramarro, burruntzi eta ur gezako landare, 126.000 animalia-espezie ezagun eta 2.600 bat makrofita (algak, goroldioak, etab.). ).\nDiru bihurtuko balitz, ekosistema horien balioa 50 bilioi euro ingurukoa izango litzateke.Biodibertsitate aberats horrek ondasun eta zerbitzu garrantzitsu asko ematen dizkie gizakiei, beste edozein ekosistema-mota baino gehiago: nekazaritzako eta arrantzako elikagaien hornidura, edateko ura, gaixotasunen erregulazioa, uholdeen eta higaduraren eraikuntza- edo kontrol-materialak. Diru bihurtuko balitz, ekosistema horien balioa 50 bilioi eurokoa izango litzateke, UICNren arabera.\nUr gezako ekosistema horiek eskaintzen dituzten baliabideen mende daude mundu osoko herri asko. Horregatik, Diversitas-en arabera, espezie horiek desagertzeak arriskuan jartzen ditu milaka milioi pertsona. Ur gezako arrainen ia %20 desagertu egin dira edo desagertzeko aukera handiak daude. Kopuru hori askoz handiagoa da herrialde industrializatu batzuetan. Ekialdeko Europan, adibidez. Beste espezie asko ere, hala nola anfibioak eta moluskuak, arriskuan daude. 2025ean Txinako ibairik ez da itsasora iritsiko, uholdeetan izan ezik. Kostaldeko arrantzaren ondorioak suntsitzaileak izan daitezke.\nUr gezako ekosistemak eta haien espezieak ere funtsezkoak dira klima-aldaketaren aurkako borrokan. Kalkulatzen da gizakiek atmosferara urtero botatzen duten karbono dioxidoaren (CO2) %7 inguru xurgatzen eta harrapatzen dutela. Espezie horien kopurua murrizteak eta haien habitat naturalak suntsitzeak eragina izan dezakete co2-aren orekan.\nHala ere, biodibertsitatearen eta mehatxuen ezagutza urria da. UICNko eta Nazioarteko Kontserbazioa (CI) erakundeko arduradunek onartu dute eskala globalean 6.000 ur gezako espezie baino ez direla ebaluatu. 21.000 espezie baino gehiago geratuko lirateke aztertzeke.\nNola gelditu ur gezaren bizitzaren amaiera\nUr gezako ekosistemen biodibertsitatea galtzea saihestu liteke neurri hauek hartuz gero:\nEspezie horien ikerketa areagotzea eta haien kokapena, mehatxu nagusiak edo populazioa zehaztea: espezie horietako asko ez dira ezagutzen edo datu gutxiegi daude. Landa-azterketak, ikerketak egin ditzaketen tokiko adituen hazkundea edo azterlanak argitaratzea funtsezkoak dira biodibertsitate hori ezagutzeko eta kontserbatzeko.\nKontsumitzaileak oso lagungarriak izan daitezke: espezie horien garrantziaz ohartzea funtsezkoa da kontserbazio-ahaleginak handitzeko. Ematen dituzten ondasun eta zerbitzuen kontsumo iraunkorrak haien etorkizuneko biziraupena lagun dezake. Jarduera txarrak salatzeak edo erakundeei kontserbazio-neurri handiagoak eskatzeak lagundu egin dezake zeregin horretan.\nBaliabide hidrikoen kudeaketa jasangarria: ur geza gero eta ondasun eskatuago eta urriagoa da. Kudeaketa-politikek “uraren kultura berria” delakoa bere gain hartu beharko lukete, ingurumen-, ekonomia- eta gizarte-prestazioak bermatzeko.\nUr gezako espezieentzako berariazko eremu babestuak izendatzea.\nekosistemak espezieak gozo ur gezako biodibertsitatea ura